title: Steele Justice

text: "The only law is the Black Tiger's. The only justice is John Steele's." (""Ainut laki on Black Tigerin. Ainut oikeudenmukaisuus on John Steelen."")


title: Shootfighter

text: Shootfighter ("Shootfighter: Fight to the Death") on vuoden 1992 elokuva, joka kertoo itsepuolustuslajeista.


title: Shootfighter

text: Kun ilkeä mies (Martin Kove) huijaa kaksi ystävystä taistelemaan "shootfightiin", taisteluun kuolemaan asti, heidän senseinsä Shingon (Bolo Yeung) täytyy astua esiin ja pelastaa päivä.


title: Peeaa

text: Peeaa on rap-artisti Levilin 26. syyskuuta 2009 julkaistu omakustannealbumi. Kappaleista "Viikko selvinpäin" ja "On mitä on" on julkaistu musiikkivideot.


title: Peeaa

text: Albumi julkaistiin ennakkotiedoista poiketen omakustanteena, eli Firma Records ei liittynyt levyn julkaisuun.


title: Death Roll

text: Death Roll ("Crocodile 2: Death Swamp", televisiossa "Crocodile 2: Death Roll") on vuoden 2002 Gary Jonesin ohjaama kauhuelokuva, joka julkaistiin suoraan DVD:lle 1. elokuuta 2002. Elokuva on löyhä jatko-osa vuoden 2000 elokuvalle "Crocodile". Elokuva kuvattiin Hyderabadissa Intiassa Ramoji Film Cityssä.


title: Death Roll

text: Pankkiryöstön jälkeen neljä rikollista yrittävät paeta Santo Criston kylään Acapulcoon, mutta kaappaavatkin lentokoneen, kun lentäjä alkaa myrskyn vuoksi kääntyä takaisin päin, ja estävät lentäjää jatkamasta lentämistä. Varalentäjän kamppaillessa yhden kaappaajan kanssa, koneen kojelauta tuhoutuu. Suurin osa matkustajista ja yksi kaappaajista kuolevat maahantörmäyksessä.


title: Death Roll

text: Rikolliset keräävät yhteen jäljelle jääneet matkustajat, tappavat ne, jotka ovat loukkaantuneet heille käyttökelvottomiksi, ja pakottavat loput raahaamaan heidän ryöstösaaliinsa suon läpi kaupunkiin, joka heidän täytyy saavuttaa päättääkseen pakomatkansa. Kerätessään saaliinsa, krokotiili hyökkää äkkiä vedestä ja syö lentäjän. Rikolliset tappavat krokotiilin ja sitä tehdessään käyttävät kolmen aseensa ammukset.


title: Death Roll

text: Matkustaessaan suon läpi he törmäävät kuolleen krokotiilin kolmenkymmenen jalan korkuiseen raivostuneeseen emoon.


title: Yrjö Lindström

text: Yrjö Valter Lindström (15. kesäkuuta 1935 Helsinki – 24. huhtikuuta 2010 Järvenpää) oli suomalainen kylmätekniikan insinööri.


title: Yrjö Lindström

text: Lindström suoritti insinööritutkinnon Tampereen Teknillisessä oppilaitoksessa vuonna 1960. Hän työskenteli Huurre Oy:ssä, Valmetissa ja lvi-jaoston päällikkönä Helsingin kaupungin sähkölaitoksella. Vuodesta 1972 lähtien hän työskenteli perustamansa Insinööritoimisto Kryo Oy:n toimitusjohtajana.


title: Yrjö Lindström

text: Lindström toimi opettajana teknillisissä korkeakouluissa Tampereella ja Lappeenrannassa sekä ammattikorkeakouluissa. Hän luennoi myös neljän vuosikymmenen ajan Ammattienedistämislaitoksessa.


title: Yrjö Lindström

text: Lindström toimi Maailman Terveysjärjestön kylmäkonsulttina vuosina 1978–1986, Yhdistyneiden Kansakuntien teollistamisjärjestössä 1995–2001 ja YK:n ympäristöohjelmassa 1997–1999. Hänellä oli useita patentteja Pohjoismaissa ja Yhdysvalloissa.


title: Dream Street

text: Dream Street oli yhdysvaltalainen poikabändi, jonka jäseniä olivat Jesse McCartney, Matt Ballinger, Chris Trousdale, Greg Raposso ja Frank Galasso. Yhtye lopetti vuonna 2001. Tunnetuin Dream Streetin jäsenistä on varmaankin Jesse McCartney, joka on saavuttanut suosiota myös soolouralla. Yhtye oli hyvinkin suosittu ja heidän kappaleensa olivat eri listojen kärkipäässä.


title: Marilyn Maxwell

text: Marilyn Maxwell (syntymänimeltään Marvel Marilyn Maxwell, 3. elokuuta 1921 – 20. maaliskuuta 1972) oli yhdysvaltalainen näyttelijä ja esiintyjä. Vaaleista hiuksistaan ja seksikkäästä persoonastaan tunnettu Maxwell esiintyi muutamissa elokuvissa ja radio-ohjelmissa.


title: Marilyn Maxwell

text: Maxwell aloitti ammattimaisen esiintymisuransa radiolaulajana teini-ikäisenä, ennen kuin sai sopimuksen MGM-yhtiöltä. MGM:n johtaja Louis B. Mayer vaati että hän jättäisi "Marvel"-osan oikeasta nimestään, ja niin hän tekikin.


title: Marilyn Maxwell

text: Vuosina 1961 ja 1962 Maxwell esitti Grace Sherwoodia, pienen ruokapaikan omistajaa, ABC:n 26-osaisessa Bus Stop -televisiodraamassa, jossa matkustajat matkustivat läpi pienen fiktiivisen Sunrisen kaupungin.


title: Marilyn Maxwell

text: Vuonna 1972 Maxwellin 15-vuotias poika saapui kotiin koulusta ja löysi 50-vuotiaan äitinsä kuolleena ilmeisesti sydänkohtaukseen, saatuaan juuri lääkityksen hypertensioon ja keuhkosairauteensa. Bob Hope, Bing Crosby, Frank Sinatra ja Jack Benny olivat hänen kunnioitetut arkunkantajansa hänen hautajaisissaan.


title: Kirrinsanta

text: Kirrinsanta () on Porin 66. kaupunginosa, ja se sijaitsee Meri-Porissa. Sen naapurikaupunginosia ovat lännessä Mäntyluoto, etelässä Kaanaa, kaakossa Kaanaankorpi ja pohjoisessa Tyltty. Kirrinsanta kuuluu Mäntyluodon koulupiiriin, ja sen postinumero on 28880. Sen läpi kulkee Reposaaren maantie. Kirrinsanta on teollisuusaluetta, ja siellä sijaitsee tuulivoimala.


title: Luettelo Helsingin yliopiston oikeustieteellisen tiedekunnan dekaaneista, professoreista ja yliassistenteista

text:
Tämä on luettelo Helsingin yliopiston oikeustieteellisen tiedekunnan dekaaneista, professoreista ja yliassistenteista.Työoikeus
1852, muutettiin 1906 talousoikeuden ja 1952 työoikeuden professorin viraksi 1952)Siviilioikeus I)Kauppaoikeus


text:
Siviilioikeuden professori (II)
Vaiht. virkana 1924, kiinteäksi 1938


text:
Ympäristöoikeuden professori
Talousoikeuden virkana 1927, muutettiin ympäristöoikeuden professuuriksi 1996


text: Siviili- ja kauppaoikeuden professori (ruotsinkielinen)


text: Siviilioikeuden (perhe– ja perintöoikeuden) prof.


text:
Vakuutus– ja vahingonkorvausoikeuden professori
1971, varsinainen professuuri 1977


text: Henkilökoht. ylim. professorit


text: Ympäristö– ja energiaoikeuden professori


text:
Siviilioikeuden apulaisprofessori, vuodesta 1998 professori
1890, muutettiin julkisen oikeuden apulaisen viraksi 1925, edelleen 1932 ja 1949


text: Siviilioikeuden apulaisprofessori, vuodesta 1998 professori


text:
Siviilioikeuden apulaisprofessori, vuodesta 1998 professori
1936


text:
Työoikeuden apulaisprofessori, vuodesta 1998– professori
1970


text:
Maa– ja vesioikeuden apulaisprofessori
1974, ja lakkautettiin 1995


text: Kansainväl. yksityisoikeuden, erityisesti ulkomaankaupan oikeuden apulaisprofessori, vuodesta 1998 professori


text: Kansainvälisen yksityisoikeuden ja oikeusvertailun professori


text: Yksityisoikeuden ruotsinkielinen professori


text: Kilpailuoikeuden professori 20 %


text:
Kauppaoikeuden apulaisprofessori, vuodesta 1998– professori
1986


text: Siviilioikeuden yliassistentti


text: Yksityisoikeuden yliassistentti


text: Siviili- ja kauppaoikeuden yliassistentti (ruotsinkieilinen)


text: Yleisen oikeustieteen ja kansainvälisen yksityisoikeuden professori; perustettu 1907, muutettiin 1959


text: Oikeushistorian ja roomalaisen oikeuden professori; perustettu 1907, professorin viraksi 1948


text: Henkilökohtaiset ylimääräiset ja määräaikaiset professorit


text: Yleisen lainopin ja lainopin ensyklopedian apulainen; perustettu 1890, jaettiin 1921


text: Kansantaloustieteen apulaisprofessori, vuodesta 1998 professori; perustettu 1898, muutettu kansantaloustieteen apulaisen viraksi 1949


text: Suomalaisen lakikielen apulainen; perustettu 1906, lakkautettiin 1927


text: Oikeussosiologian apulaisprofessori; perustettu 1975, lakkautettiin 1986


text:
Venäjän valtio–oikeuden ja valtiohistorian professori
1903, lakkautettu 1919


text:
Kansainvälisen oikeuden professori
1907, muutettu 1921, 1944 ja 1994


text:
Finanssioikeuden professori
1907 hallinto-oikeuden professorin virkana, muutettiin 1952


text: Vertailevan vero-oikeuden Vesa Vainio -professori


text:
Valtio–oikeuden ynnä kansainvälisen oikeuden professori
1921, muutos 1944


text:
Hallinto–oikeuden professori (I)
Vaihtuvana virkana 1924, muutettiin kiinteäksi 1940


text:
Julkisoikeuden professori (ruotsinkielinen virka)
1940


text:
Hallinto–oikeuden professori (II)
Perustettiin 1972


text:
Kunnallisoikeuden ja kunnallistalouden professori (kaksikielinen virka)
1975, lakkautettiin 1995


text:
Hallinto–oikeuden apulaisprofessori/ 1998– prof.
1936, muutettiin hallinto–oikeuden apulaisen viraksi 1958


text:
Julkisoikeuden apulaisprofessori, vuodesta 1998 professori (ruotsinkielinen)
1966


text:
Valtiosääntöoikeuden apulaisprof./ 1998– prof.
1973


text:
Finanssioikeuden (finanssihallinnon) apulaisprofessori/ prof. 1998–
1984


text:
Kansainvälisen oikeuden apulaisprof./1998– prof.
1986


text:
Rikosoikeuden professori
Virka muodostettiin uudelleenjärjestelyssä 1907


text:
Rikos– ja prosessioikeuden prof. (ruotsink. virka)
1907, muutettu rikos– ja prosessioikeuden professuuriksi 1938


text:
Prosessioikeuden professori
Vaihtuvana virkana 1924, muut. kiinteäksi 1938


text:
Rikosoikeuden professori
Vaihtuvana virkana 1925, muutettiin kiinteäksi 1938


text:
Prosessioikeuden professori
1950


text: Henkilökoht. ylim. ja määräaikaiset professorit


text:
Prosessioikeuden apulainen
Per. prosessioikeuden ja rikosoikeuden apul. virkana jaossa 1921, muut. prosessioik. apulaisen viraksi 1949, lakk. 1950


text:
Rikosoikeuden apulaisprofessori/1998– professori
1936, muutettiin rikosoikeuden apulaisen viraksi 1949


text:
Prosessioikeuden apulaisprofessori
1969, lakkautettiin 1994


title: Al-Merreikh

text: Al-Merreikh () on sudanilainen jalkapalloseura, joka perustettiin vuonna 1927. Sen kotistadionina toimii Al Merreikh Stadion, joka sijaitsee Omdurmanissa. Joukkue on voittanut toiseksi eniten Sudanin mestaruuksia, joista viimeisin on vuodelta 2015. Se on voittanut myös kertaalleen Afrikan Cup voittajien cupin vuonna 1989.


title: Kaanaankorpi

text: Kaanaankorpi on Porin 67. kaupunginosa, ja se sijaitsee Meri-Porissa. Kaanaankorpi on teollisuusaluetta. Sen naapurikaupunginosia ovat idässä Huvilaranta, lännessä Kaanaa ja luoteessa Kirrinsanta. Kaanaankorpi kuuluu pohjoisosaltaan Mäntyluodon ja aivan eteläosaltaan Pihlavan koulupiiriin, ja sen postinumerot ovat 28800 ja 28880. Kaanaankorven ja Kaanaan välistä kulkee Mäntyluodontie.


title: Omaha kissatanssija

text: Omaha kissatanssija () on amerikkalainen eroottinen sarjakuva, joka kertoo Omaha-nimisen strippaajan elämästä amerikkalaisessa pikkukaupungissa. Sarjakuvan hahmot ovat antropomorfisia eläinhahmoja, esimerkiksi Omaha on sarjakuvan nimen mukaisesti kissa. "Omaha kissatanssija" sisältää yksityiskohtaista alastomuutta ja seksiä, mutta pääroolissa ovat henkilöt ja jatkuvajuoninen tarina. Sarjakuvan loi piirtäjä Reed Waller, ja josta suurimman osan käsikirjoitti hänen puolisonsa Kate Worley. Suomenkielellä Jalava julkaisi "Omahaa" vuosina 1998–2000 neljä albumia, jotka sisälsivät sarjakuvan 10 ensimmäistä numeroa.


title: Omaha kissatanssija

text: "Omaha" alkoi vuonna 1978 strippisarjakuvana omakustanteisessa sarjakuvalehdessä "Vootie", joka ilmestyi Reed Wallerin kotikaupungissa Minneapolisissa. Dez Skinnin mukaan sarjakuva oli saanut innoituksensa Robert Crumbin Fritz-kissasta, ja omien sanojensa mukaan Waller halusi sillä tuoda seksuaalisuutta siveänä pidettyyn eläinsarjakuvaan. Vuonna 1984 sarjakuva siirtyi "Vootiesta" omaan sarjakuvalehteensä, jota julkaisi Steel Dragon Press. Tehdessään lehden toista numeroa piirtäjä Reed Waller sai "writer's blockin". Muutaman kuukauden yrittämisen jälkeen hänen silloinen tyttöystävänsä Kate Worley ehdotti hänelle uusia hahmoja ja juonenkäänteitä, ja Waller pyysi hänet sarjakuvan käsikirjoittajaksi.


title: Omaha kissatanssija

text: Wallerin alkuperäinen näkemys "Omahasta" oli melodraamaa, seksiä ja romantiikkaa yhdistävä, juonirakenteeltaan saippuaoopperamainen sarjakuva. Worley alkoi kirjoittaa siitä yhtä jatkuvajuonista tarinaa, joka käsitteli päähenkilöitään syvällisemmin, ja hän toi sarjakuvaan sosiaalisia teemoja kuten vammaisuutta ja homoseksuaalisuutta käsitteleviä juonikaaria. Sarjakuva sisälsi myös poliittista juonittelua ja se satirisoi Minneapolisin moraalista lainsäädäntöä. "Omahasta" tuli suosittu lukijoiden ja kriitikoiden parissa, ja lehden numeroita ja kokoelmia myytiin loppuun.


title: Omaha kissatanssija

text: Sarjakuvaa on kehuttu taiteestaan, älykkäästä käsikirjoituksestaan ja itsevarmasta feministisyydestään. Sarjakuva edusti seksipositiivista feminismiä, sillä sen päähenkilö Omaha nautti työstään strippaajana, ja piti sitä toisia työpaikkoja parempana.


title: Omaha kissatanssija

text: "Omaha" on herättänyt kohua ympäri maailmaa estottomalla seksuaalisuudellaan. Vuonna 1988 Diamond Comics Distributors -sarjakuvalevittäjä kieltäytyi jakelemasta sarjakuvalehteä kauppoihin ennen kuin lopulta myöntyi ja vuonna 1989 kirjasitomo kieltäytyi sitomasta "Omaha"-sarjakuvakokoelmaa. Vuonna 1990 Torontossa Kanadassa "Omaha"-lehtiä takavarikoitiin sarjakuvakaupasta eläinpornografiasta syytettynä, mutta syytteitä ei nostettu. Uudessa-Seelannissa ajateltiin toisin, sillä paikallinen tarkastava elin Office of Film and Literature Classification päätti vuonna 1991, että sarjakuva ei ollut siveetön, sillä siinä seksi kuvattiin kypsästi ja reaalisesti osana tunteellista suhdetta.


title: Omaha kissatanssija

text: "Omaha"-sarjakuvalehteä julkaistiin hyvin epäsäännöllisesti. Se keskeytyi joksikin aikaa vuonna 1988, kun Worley joutui auto-onnettomuuteen ja vuonna 1991, kun Wallerilla diagnosoitiin paksusuolen syöpä. Kitchen Sink Press -kustantamo julkaisi kaksi tunnettujen amerikkalaisten piirtäjien tekemää "Images of Omaha" -nimistä hyväntekeväisyyssarjakuvalehteä, joilla kerättiin varoja Wallerin hoitoihin. Hän ja Worley erosivat lopulta, mikä lopetti heidän yhteistyönsä ja sarjakuvan ilmestymisen kokonaan. Viimeinen numero ilmestyi vuonna 1995.


title: Omaha kissatanssija

text: Vuonna 2002 Waller ja Worley sopivat riitansa ja päättivät NBM Publishing -kustantamon kehotuksesta jatkaa "Omahaa" yhdessä siitä mihin se oli kymmenen vuotta aikaisemmin jäänyt. Worleyn kuolema kuitenkin keskeytti työn jälleen. Hänellä oli diagnosoitu keuhkosyöpä aikaisemmin ja hän oli käynyt sädehoidossa ja saanut solunsalpaajia. Worleyn aviomies James Vance, joka oli itsekin sarjakuvakäsikirjoittaja, jatkoi Wallerin kanssa "Omahan" tekemistä käyttäen edesmenneen vaimonsa muistiinpanoja apunaan. Sarjakuvaa alkoi ilmestyä uudestaan marraskuussa 2005, mutta oman lehtensä sijaan sitä julkaistaan jatkotarinana eroottisiin sarjakuviin keskittyneessä Sizzle-sarjakuvalehdessä. Tämän lisäksi NBM julkaisi aikaisemmat "Omaha"-sarjakuvat uudelleen kokoelmina.Sarjakuvalehden ilmestymisen aikana on tehty useita "Omaha"-oheistuotteita, muun muassa t-paitoja, taidepainatuksia, keräilykortteja ja tarroja. Varsinainen keräilykohde on Omahaa esittävä posliinipatsas, joita valmistettiin rajoitettu määrä. Sarjakuvalehtiä on koottu kokoelmateoksiin , joita ovat julkaisseet ensin Kitchen Sink Press ja sitten NBM Publisihing. Lisäksi on julkaistu "Erotic Art of Reed Waller" -taidekirja, jossa on useita Omaha-kuvia.


title: Huvilaranta

text: Huvilaranta on Porin 68. kaupunginosa. Se sijaitsee Meri-Porissa, Pihlavasta luoteeseen, sen länsipuolella on Kaanaankorven teollisuusalue. Huvilaranta kuuluu Pihlavan koulupiiriin, ja sen postinumero on 28800.


title: Time Flies... 1994–2009

text: Time Flies... 1994–2009 on brittiläisen rockyhtye Oasiksen kokoelma-albumi, joka julkaistiin kesäkuussa 2010. Se sisältää kaikki 26 Britanniassa julkaistua singleä vuosilta 1994–2009. Deluxe Edition sisältää kaikki yhtyeen 36 musiikkivideota ja videomateriaalia yhtyeen esiintymisestä Lontoon Roundhousessa vuonna 2009.


title: Time Flies... 1994–2009

text: Kaikki kappaleet kirjoittanut Noel Gallagher, ellei toisin mainita.


title: Time Flies... 1994–2009

text: Japanin julkaisu sisältää lisäksi kappaleen ”Don’t Go Away” ja Yhdysvaltain julkaisu sisältää kappaleen ”Champagne Supernova”.


title: Time Flies... 1994–2009

text: Listasijoitusten lähde:


title: Tervalampi (Vaala)

text: Tervalampi on Oulujoen vesistöalueeseen kuuluva pieni järvi Oterman kylässä Vaalassa. Se sijaitsee seututie 800:sta muutama sata metriä länteen, Paatinjärven kaakkoispuolella. Tervalammen laskujoki, puro nimeltään Tervapuro, laskee järven luoteisnurkasta juuri Paatinjärveen. Järvi on erittäin matala, keskimäärin alle metrin syvyinen, ja rannoiltaan ruohottunut. Pohjoisrannalla on asuinpaikka, jonka ohi jatkuu metsäautotie Tervajoen Pystönkosken lähelle.


title: Parkkiluoto

text: Parkkiluoto () on Porin 72. kaupunginosa. Se sijaitsee Meri-Porissa, etelämpänä olevan Reposaaren ja pohjoisempana olevan Tahkoluodon välissä. Parkkiluoto kuuluu Reposaaren koulupiiriin, ja sen postinumero on 28900.


title: Rockstar San Diego

text: Rockstar San Diego (entinen Angel Studios) on yksi Rockstar Gamesin alaisuudessa toimivista pelinkehitysstudioista. Heidän tekemiään ovat muun muassa palkittu ajopelisarja "Midnight Club" sekä "Red Dead Revolver" ja "Red Dead Redemption". Studio kehitti myös RAGE-pelimoottorin, jota käytetään lähes jokaisessa Rockstar Gamesin uudemmassa pelissä.


title: Dero Goi

text: Dero Goi (s. 16. huhtikuuta 1970 Wolfsburg, Länsi-Saksa) on saksalainen laulaja. Hän on NDH-yhtyeen Oomph! perustaja ja yksi jäsenistä. Goi asuu nykyään Kiinassa.


title: Isokatava

text: Isokatava () on Porin 74. kaupunginosa. Se sijaitsee Meri-Porissa, lännempänä olevan Tahkoluodon ja idempänä olevan Vähäkatavan välissä. Isokatava kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie.


title: Rodney A. Grant

text: Rodney Arnold Grant (s. 9. maaliskuuta 1959) on yhdysvaltalainen näyttelijä.


title: Rodney A. Grant

text: Grant kasvoi Omahan reservaatissa ja on intiaanisyntyinen. Hänet muistetaan ehkä parhaiten roolistaan elokuvassa "Tanssii susien kanssa" vuodelta 1990. Hän on näytellyt myös elokuvissa "Geronimo" ja "Ghosts of Mars".


title: Vähäkatava

text: Vähäkatava () on Porin 75. kaupunginosa. Se sijaitsee Meri-Porissa, lännempänä olevan Isokatavan ja idempänä olevan Tyltyn välissä. Vähäkatava kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie.


title: Pohjolanjoki

text: Pohjolanjoki on Oulujoen vesistöalueeseen kuuluva kolmisen kilometriä pitkä joki Puolangalla sijaitsevien Kiiskisjärven ja Mätäsjärven välillä. Se lähtee Kiiskisjärven Alajärvi-nimisestä luoteiskolkasta ja laskee Mätäsjärven itäpäähän Lamminsuon kohdalla. Jokivarsi on asumaton paria asuinpaikkaa lukuun ottamatta. Yhdystie 8832 ylittää sen Kiiskisvaarasta kaksi kilometriä pohjoiseen.


title: Euphoria (ohjelmisto)

text: Euphoria on NaturalMotionin kehittämä pelimoottori, joka animoi 3D-hahmojen liikkeitä reaaliajassa. Animaatiot eivät ole valmiiksi kehitettyjä, vaan ne ovat joka kerta erilaisia riippuen hahmoon kohdistuneesta voimasta. Euphoria toimii PlayStation 3:lla, PlayStation 4:llä, Xbox 360:lla ja Xbox Onella sekä tietokoneella ja on yhteensopiva kaikkiin kaupallisiin fysiikkamoottoreihin. Euphoriaa käyttävät muun muassa "Grand Theft Auto IV", "Grand Theft Auto V", "Red Dead Redemption" ja "".


title: Tyltty

text: Tyltty (ruots. Styltö) on Porin 76. kaupunginosa. Se sijaitsee Meri-Porissa, lännempänä olevan Vähäkatavan ja etelämpänä olevan Kirrinsannan välissä. Tyltty kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie.


title: Iso-Laamanen

text: Iso-Laamanen on Puolangalla oleva järvi Puokiolta noin 13 kilometriä etelään eli Vaalaan päin.


title: Iso-Laamanen

text: Järven laskujoki Vanhajoki laskee Vaalassa olevan Kaihlanen -nimisen järven kautta Oulujärveen Jaalangalla. Iso-Laamanen sijaitsee yhdystie 8832:n itäpuolella Luoteenjärven kohdalla, joka on tien toisella puolella. Sen pohjoispuolella on pienempi Pikku-Laamanen, josta siihen laskee Kotipuro-niminen puro. Järveen laskee myös kaakossa vajaan kymmenen kilometrin päässä olevasta Kantojärvesta Kantojoki.


title: Iso-Laamanen

text: Järven länsi- ja itärannan pohjoisosassa on asutusta, muuten rannat ovat asumattomia. Järveä ympäröivät kangasmaat kaakkoisnurkkaa eli Kantojoen alkupistettä lukuun ottamatta. Järvessä on neljä pientä nimettyä saarta: Karkusaari, Kalmosaari, Talassaari ja Varissaari, sekä kolme nimeämätöntä. Pohjoisen Kotaniemen lähettyvillä on vanhoja kiviröykkiöitä.


title: Carl Gunnarsson

text: Carl Gunnarsson (s. 9. marraskuuta 1986 Örebro, Ruotsi) on ruotsalainen jääkiekkopuolustaja, joka pelaa NHL-joukkue St. Louis Bluesissa. Puolustava puolustaja on joukkueen kuudennen kierroksen varaus kesältä , kun Toronto Maple Leafs varasi hänet numerolla 194.


title: Carl Gunnarsson

text: Gunnarssonin kasvattajaseura on HC Örebro. Hän aloitti joukkueessa miesten pelit kaudella 2003–2004, kun Örebro HK pelasi HockeyAllsvenskanissa. Gunnarsson siirtyi seuraavaksi kaudeksi Linköpings HC:n riveihin. Hän pelasi siellä ensimmäiset Elitserien-ottelunsa kaudella 2005–2006, jolloin Gunnarsson pelasi 14 ottelua. Hän pelasi kautensa lähinnä Liunköpingin J20-joukkueessa, joka voitti J20 SuperElitin mestaruuden. Varsinaisen tulokaskautensa hän pelasi seuraavalla kaudella, kun 30 ottelussa tuli tehot 2+2=4. Kahden ensimmäisen kautensa aikana Gunnarsson kävi myös lainalla IFK Arboga IK:ssa ja VIK Västerås HK:ssa.


title: Carl Gunnarsson

text: Keväinä 2007 ja 2008 Gunnarsson voitti Elitserienin hopeaa. Hän pelasi kaudella 2008–2009 myös Champions Hockey Leaguen peleissä. Gunnarsson teki samalla kaudella läpimurtonsa tehden 53 ottelussa tehot 6+10=16.


title: Carl Gunnarsson

text: Kaudeksi 2009–2010 Gunnarsson teki tulokassopimuksen Toronto Maple Leafsin kanssa. Hän teki tulokaskaudellaan 43 ottelussa tehot 3+12=15 sekä keräsi kymmenen jäähyminuuttia. Gunnarssonin ensimmäinen NHL-maali syntyi 29. tammikuuta 2010 New Jersey Devilsin Martin Brodeurin taakse. Hän pelasi myös 12 ottelua AHL-joukkue Toronto Marliesissa.


title: Carl Gunnarsson

text: Gunnarsson debytoi Ruotsin miesten maajoukkueessa kaudella 2008–2009 ja pelasi keväällä 2009 miesten MM-kilpailuissa voittaen pronssia. Hän pelasi MM-kilpailuissa myös vuosina 2010 ja 2011. Vuonna 2011 tuli hopeaa ja 2010 pronssia.


title: Carl Gunnarsson

text: Vuonna 2004 Gunnarsson pelasi alle 18-vuotiaiden MM-kilpailuissa.


title: Meri-Alpit

text: Meri-Alpit (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan puolella, sekä Monacossa. Vuoristoalue ulottuu Välimeren rannalle asti.


title: Meri-Alpit

text: Laajassa mielessä rajatun Meri-Alppien alueen ulkopuolelle jätetään joskus Ligurian Alpit idässä ja Provencen Alpit lännessä.


title: Meri-Alpit

text: Korkeimpiin huippuihin kuuluvat


title: Pyhämaan uhrikirkko

text: Pyhämaan uhrikirkko on vuosina 1647–1652 rakennettu torniton pitkäkirkko Pyhämaalla Uudessakaupungissa. Puukirkko on parhaiten säilyneitä 1600-luvun kirkkoja Suomessa.


title: Pyhämaan uhrikirkko

text: Kirkko on tunnettu maalauksistaan, jotka ovat merkittävä osa Suomen 1600-luvun taidehistoriaa. Kirkkosalin katon ja seinien runsaat liimavärimaalaukset on luultavasti tehty maalarimestari Christian Wilbrandtin johdolla 1667. Barokkihenkisiä ja kuvakudosmaisia maalauksia on hirsiseinien ja laakean tynnyriholvin ohella kuorikaiteen yläosassa. Seinissä kuvataan Raamatun tapahtumia, holvissa taas kukkaseppeleiden ympäröimiä pulleita enkeleitä. Väleissä on kukkaköynnöksiä ja hedelmäryhmiä.


title: Pyhämaan uhrikirkko

text: Pyhämaan uhrikirkko sijaitsee vanhan purjehdusväylän varrella. Tasaleveän suorakaiteenmuotoisen kirkkohuoneen alttaripääty on kolmitaitteinen. Kuori on erotettu muusta kirkosta alaosastaan hirsistä salvotulla kuorikaiteella. Välissä on kapeista balustereista koostuva osa. Saarnastuoli on 1640-luvulta ja penkit 1700-luvulta, mutta niiden väritys on peräisin myöhemmältä ajalta.


title: Pyhämaan uhrikirkko

text: Hirsiseinät on salvottu sulkanurkalle. Niitä peittää ulkopuolelta 1960-luvulla tehty tasaleveä punamullattu pystylaudoitus. Vesikaton länsipäähän on sijoitettu pieni kattoratsastaja. Kirkon sakaristo, asehuone ja kellotapuli purettiin 1800-luvulla.


title: Life Goes On (Traen albumi)

text: Life Goes On on Traen neljäs studioalbumi, joka julkaistiin 23. lokakuuta 2007 Rap-A-Lot Recordsin kautta. Albumia myytiin ensimmäisen viikon aikana 12,500 kopiota. S.L.A.B.in remix-versio ilmesty 8. joulukuuta 2007.


title: Life Goes On (Traen albumi)

text: Albumi debytoi Yhdysvalloissa Billboard 200 -listan sijalla 104.


title: Ilkka Vartiovaara

text: Ilkka Juhani Vartiovaara (14. helmikuuta 1946 Helsinki – 10. huhtikuuta 2010 Vantaa) oli suomalainen lääkäri, päätoimittaja ja kirjailija.


title: Ilkka Vartiovaara

text: Vartiovaara valmistui lääkäriksi 1973 Helsingin yliopistosta, ja sen jälkeen hän erikoistui psykiatriaan ja valmistui 1980. Hän toimi opiskeluaikana Medisiinari-lehden päätoimittajana. Suomen Lääkärilehden päätoimittaja hänestä tuli vuosiksi 1979–1990. Hän aloitti lehdessä kansainvälistymisen kauden. Päätoimittajan työn lisäksi hän kirjoitti pääkirjoituksia sekä nimimerkillä Kipsimies kolumneja. Kolumneissaan hän toi 1984 Suomeen käsitteen burnout ja kirjoitti siitä teoksen "Burnout, henkinen pahoinvointi" (1987), joka oli ensimmäinen suomenkielinen kirja aiheesta.


title: Ilkka Vartiovaara

text: Vartiovaaran myöhempään elämään vaikutti syvästi hänen kongressimatkalla Kanadassa Vancouverissa saamansa borrelia burgdorferi -bakteeritartunta. Borrelioosia ei tuolloin vielä tunnettu Suomessa, ja siksi tauti tunnistettiin vasta puolentoista vuoden kuluttua. Hän jatkoi Lääkärilehden päätoimittajan vuoteen 1990 ja sen jälkeen vielä pari vuotta Terveys 2000 -lehden päätoimittajana, kunnes jäi sairauseläkkeelle, mutta kirjoitti edelleen ahkerasti sekä kirjoja että artikkeleita. Hän harrasti valokuvausta, videokuvausta ja piirtämistä ja kuvitti Medisiinari- lehteä.


Ligue Professionnelle 1 -kausi 2009–2010 oli Tunisian jalkapallon pääsarjan 55. kausi. Kausi alkoi 26. heinäkuuta 2009 ja päättyi 15. toukokuuta 2010. Hallitsevana mestarina kaudelle lähti Espérance. Edellisellä kaudella pudonneiden AS Marsain ja Jendouba Sportin tilalle nousivat ES Zarzis ja JS Kairouan. Mestaruuden voitti Espérance, joka varmisti mestaruuden, kun toisena ollut Club Africain hävisi vierasottelunsa ES Hammam-Sousselle maalein 4-1. Mestaruus oli Espérancelle historian 23. Maalikuninkuuden voitti toisen kerran peräkkäin nigerialainen Michael Eneramo 13 maalilla.


title: Fredrik Pettersson

text: John Fredrik Michael Pettersson (s. 10. kesäkuuta 1987 Göteborg, Ruotsi) on ruotsalainen jääkiekkoilija ja maailmanmestari, joka pelaa KHL-joukkue Dinamo Minskissä. Oikealta laukovan Petterssonin vahvuuksiin kuuluu luistelu, karvaaminen, mailankäsittelytaito, syöttäminen ja laukaus. Hän on myös varsin voimakas ja fyysinen kokoonsa nähden. Pieni koko kuuluu myös Petterssonin heikkouksiin. Hänen muita heikkouksiaan on ajoittaiset sääntöjen vastaiset taklaukset ja oman miehen unohtamiset.


title: Fredrik Pettersson

text: Pettersson on Frölunda HC:n kasvatti. Hän voitti joukkueessa J20 SuperElitin mestaruuden vuonna 2005 sekä J18 Allsvenskanin mestaruuden vuosina 2003, 2004 ja 2005. Edmonton Oilers varasi Petterssonin 157. pelaajana . Samana kesänä hänet varasi myös WHL-joukkue Calgary Hitmen 48. pelaajana . Pettersson pelasi Hitmenissä vuodet 2005–2007 ja hän sijoittui ensimmäisellä kaudellaan 2005–2006 tehoilla 22+21=43 joukkueen sisäisessä pistepörssissä kolmanneksi sekä sisäisessä maalipörssissä toiseksi. Kaudella 2006–2007 Pettersson paransi piste-ennätystään 50 pisteeseen, mutta sijoitus Hitmenin sisäisessä pistepörssissä oli neljäs.


title: Fredrik Pettersson

text: Toukokuussa 2007 Pettersson teki yksivuotisen Elitserien-sopimuksen Frölundan kanssa. Hän teki Elitserien-debyyttinsä kauden avausottelussa 24. syyskuuta 2007 vieraissa HV71:tä vastaan saaden peliaikaa 11.17 minuuttia ja hän teki ottelussa myös Elitserien-uransa avausmaalin Stefan Livin taakse. Yhteensä Pettersson teki tulokaskautensa 2007–2008 aikana 53 runkosarjaottelussa tehot 6+7=13 sekä seitsemässä playoff-ottelussa tehot 2+1=3. Helmikuussa 2008 hän teki vuoden mittaisen jatkosopimuksen Frölundan kanssa. Kaudella 2008–2009 Pettersson teki runkosarjassa tehot 8+18=26, mutta kevään 2009 pudotuspeleissä hän oli viidellä osumallaan joukkueen paras maalintekijä. Helmikuussa 2009 Pettersson jatkoi Frölunda-sopimustaan kahdella vuodella.


title: Fredrik Pettersson

text: Kaudella 2009–2010 Pettersson oli Frölundan paras pistemies ja maalintekijä tehoilla 20+18=38. Hän oli koko Elitserienin neljänneksi paras maalintekijä yhdessä Timrå IK:n Martin Sonnenbergin, HV71:n Martin Thörnbergin sekä Brynäs IF:n Stephen Dixonin ja Magnus Kahnbergin kanssa. Elitserienin pistepörssissä Pettersson oli sijalla 17. yhdessä Thörnbergin kanssa. Hän ei kuitenkaan pelannut toista sopimuskauttaan Frölundassa, vaan siirtyi kaudeksi 2010–2011 kaksivuotisella tulokassopimuksella NHL-joukkue Atlanta Thrashersin organisaatioon. Pettersson pelasi koko kauden AHL-joukkue Chicago Wolvesissa tehden 67 runkosarjaottelussa tehot 11+21=32.


title: Fredrik Pettersson

text: Pettersson purki heinäkuussa 2011 sopimuksensa Kanadan Winnipegiin muuttaneen Thrashersin (nimi vaihtui Jetsiksi) kanssa ja palasi kaudeksi 2011–2012 nelivuotisella sopimuksella Frölundaan. Hänestä tuli joukkueen varakapteeni. Pettersson teki Elitserienin yhden kauden piste-ennätyksensä tehoilla 16+24=40, joilla hän jakoi Frölundan sisäisen pistepörssin toisen sijan Mika Pyörälän kanssa. Pettersson oli myös joukkueen toiseksi paras maalintekijä ja syöttäjä. Kaudeksi 2012–2013 hän siirtyi KHL-joukkue Donbass Donetskiin.


title: Fredrik Pettersson

text: Kesken toisen Donbass-kautensa 2013–2014 Pettersson jätti joukkueen jo viiden pelaamansa ottelun jälkeen lokakuussa 2013. Marraskuussa hän siirtyi kevääseen 2015 asti ulottuvalla sopimuksella Sveitsin National League A:n HC Luganoon. Maaliskuussa 2014 Pettersson jatkoi sopimustaan kahdella vuodella aina kevääseen 2017 saakka. Kaudella 2014–2015 hän voitti koko liigan piste-, maali- ja syöttöpörssin tehoilla 33+36=69 ja Pettersson valittiin kauden päätteeksi NLA:n tähdistökentälliseen.


title: Fredrik Pettersson

text: Pettersson pelasi MM-kilpailuissa vuosina 2010, 2012 ja 2013, joista vuoden 2013 turnaus päättyi maailmanmestaruuteen ja vuoden 2010 turnaus päättyi pronssiin. Vuoden 2012 turnaus hänellä päättyi jo Norjaa vastaan pelatussa avausottelussa vain 35 sekunnin jälkeen, kun Pettersson mursi kätensä syöksyessään maalille. Hän debytoi Ruotsin A-maajoukkueessa kaudella 2007–2008.


title: Fredrik Pettersson

text: Pettersson pelasi myös alle 20-vuotiaiden MM-kilpailuissa vuosina 2006 ja 2007, sekä alle 18-vuotiaiden MM-kilpailuissa vuonna 2005 voittaen pronssia. Hän pelasi myös U-18 Junior World Cupissa vuonna 2004 voittaen pronssia.


title: Joseph Chamberlain

text: Joseph Chamberlain (8. heinäkuuta 1836 Lontoo – 2. heinäkuuta 1914 Lontoo) oli englantilainen poliitikko. Poliittisen uran alussa hän ajoi työväestön aseman parantamista. Noustuaan valtakunnanpoliitikoksi hänet tunnettiin Brittiläisen imperiumin ja imperialismin kannattajana.


title: Joseph Chamberlain

text: Hän oli Neville Chamberlainin ja Austen Chamberlainin isä. Molemmat pojista olivat myös merkittäviä poliitikkoja.


title: Prophet of the Last Eclipse

text: Prophet of the Last Eclipse on italialaisen Luca Turillin toinen sooloalbumi vuodelta 2002. Turilli oli tuolloin Rhapsody of Fire -yhtyeen kitaristi.


title: Prophet of the Last Eclipse

text: Albumin kappaleet kertovat Zaephyr-nimisestä maailmasta ja sen tuhoutumisesta. Idean tähän Turilli sai tieteiselokuvista. Vaikka hän sanoo albumin lopussa tarinan tulevan jatkumaan, se ei jatkunut sooloalbumitrilogian päätösosalla "The Infinite Wonders of Creation".


title: Prophet of the Last Eclipse

text: Rajoitetulla painoksella lisäksi:


title: Ocke Mannerfelt

text: Ocke Mannerfelt (s. 1948) on ruotsalainen, erityisesti nopeisiin moottoriveneisiin erikoistunut venesuunnittelija.


title: Ocke Mannerfelt

text: Mannerfeltin maine perustuu kilpaveneisiin, mutta hän on suunnitellut myös lukuisia tuotantoveneitä mm. Nimbus Boatsille, Prestige Ribsille sekä luksusvenevalmistaja Sealinelle. Kilpaveneilyssä Mannerfeltin tunnetuin toimeksiantaja on 11 maailmanmestaruutta voittanut Victory Team Dubai.


title: Ocke Mannerfelt

text: Mannerfelt on soveltanut useissa kilpa- ja urheiluveneissään hydro- ja aerodynamiikkakokeiluihin perustuvia siipiä sekä poikkeuksellinen voimakkaita pohjan porras- ja nousulistarakenteita. Mannerfeltin "lepakkoveneissä" siipien tarkoitus on vakauttaa hyvin nopeiden veneiden kulkua etenkin hypyissä. Ilman ohjaaminen veneen rungon alle erilaisilla portailla ja nousulistoilla taas pienentää veneen kitkaa.


title: Ocke Mannerfelt

text: Mannerfelt on suunnitellut myös purjeveneitä. Tuoreimpiin töihin kuuluu kääntyvällä hiilikuitumastolla ja pelkällä isollapurjeella varustettu päiväpursi Daytripper.


title: Ocke Mannerfelt

text: Suunnittelutoimisto Mannerfelt Design Teamin pääsuunnittelijana työskentelee Ocke Mannerfeltin poika, Ted Mannerfelt. Isä ja poika ovat viime vuosina tehneet yhteistyötä lukuisissa veneprojekteissa, joissa Ted Mannerfeltin vastuulla on ollut etenkin ohjaamon suunnittelu.


title: Ocke Mannerfelt

text: Ted Mannerfelt on opiskellut ajoneuvosuunnittelua Coventryn yliopistossa sekä Lontoon Royal College of Art -yliopistossa. Hän on suunnittellut Jaguarille R Coupe ja Jaguar RD-8 -prototyypit, Ford Connect ja Lotus Extreme -konseptiautot sekä Renaultille Reunalt Dakar ja Renault 360 -konseptiautot.


title: Ocke Mannerfelt

text: Ted ja Ocke Mannerfeltin suunnittelema Pirelli PZERO 1400 RIB Boat palkittiin vuonna 2009 arvostetussa Red Dot -muotoilukilpailussa ilma-alusten ja alusten sarjassa Best of the Best -maininnalla. Pirelli PZERO on Red Dotin mukaan kehitetty versio Pirellin 50-luvulla suunnittelemista Välimeren klassisista huviveneistä. Red Dot -ilpailussa kiinnitettiin erityistä huomiota myös automaiseen ohjaamoon, joka kilpailuarvion mukaan mahdollistaa kilpavenemäisen helpon käsiteltävyyden myös rajuissakin sääolosuhteissa.


title: Elias Hämäläinen

text: Elias Hämäläinen (s. 15. huhtikuuta 1985) on suomalainen muusikko, joka tuli tunnetuksi ensimmäisestä Suomen X Factor -tuotantokaudesta keväällä 2010. Hämäläinen voitti kilpailun ja sai levytyssopimuksen, joka myöhemmin purkautui.


title: Elias Hämäläinen

text: Ennen X Factor -kilpailua Elias Hämäläinen elätti itsensä pääosin katusoittajana, mutta teki myös trubaduuri- ja duokeikkoja, sekä toimi Gusto-yhtyeen solistina ja kitaristina.


title: Elias Hämäläinen

text: Debyyttialbumi "Rakkaudesta ja pelosta" ilmestyi 27. lokakuuta 2010. Sen kymmenestä kappaleesta seitsemän on Hämäläisen jaJere Ijäksen yhteistyötä sekä sävellysten että sanoitusten osalta. Eliaksen veli Markus Hämäläinen on osallistunut parin kappaleen tekemiseen. Levy sisältää myös version Irwinin kappaleesta ”Maailma on kaunis”, jonka Hämäläinen esitti X Factor -finaalissa.


title: Elias Hämäläinen

text: Elias Hämäläisellä oli levytyssopimus kolmesta pitkäsoitosta. Ensimmäisen albumin jälkeen Hämäläinen olisi halunnut laulaa englanniksi, mutta se ei sopinut levy-yhtiölle. Tästä johtuen sopimus purettiin yhteisymmärryksessä.


title: Elias Hämäläinen

text: Elias Hämäläinen on esiintynyt monipuolisesti sekä trubaduurina että yhtyeen kanssa ja tehnyt akustisia duokeikkoja mm. veljensä kanssa. Vuosien 2011–2012 keikoilla Markus Hämäläinen oli vahvasti mukana, ja veljekset työstivät yhdessä uusia kappaleita. Sittemmin Markus on keskittynyt Brand New Classics -yhtyeeseen ja Elias jatkanut pääosin trubaduurikeikkailua sekä laulujen tekemistä sooloartistina. Vuosina 2014–2015 Elias Hämäläinen esiintyi lukuisia kertoja Brand New Classics -yhtyeen vierailevana solistina Viking Linen laivoilla.


title: Elias Hämäläinen

text: Omien keikkojen lisäksi Hämäläinen on esiintynyt mm.Lastenklinikoiden kummien Kesäkummit-konsertissa ja Joulu mielelle -konsertissa vuonna 2010. Joulukonsertissa hän esitti kappaleen ”Tulkoon joulu” duettona Hanna Pakarisen kanssa.


title: Elias Hämäläinen

text: Elias Hämäläinen oli X Factorin ennakkosuosikki kilpailun alusta asti. Hän teki Helsingin koelauluissa vaikutuksen kilpailun tuomareihin Goo Goo Dollsin kappaleella ”Slide” ja sai jatkopaikan pudotusleireille. Pudotusleireillä hän lauloi muun muassa Elvis Presleyn kappaleen ”Always on My Mind”, Lauri Tähkä & Elonkerjuun kappaleen ”Pauhaava sydän” ja Goo Goo Dollsin kappaleen ”Before It's Too Late”. Elias Hämäläinen pääsi Vasilij ”Gugi” Kokljuschkinin suojatiksi finaaliin alle 25-vuotiaiden sarjan edustajana.


title: Elias Hämäläinen

text: Elias esitti Linnanmäen Peacock-teatterissa järjestetyissä finaalikonserteissa seuraavat kappaleet:Seitsemännen finaalikonsertin ”Suljettu sydän” -esityksessä kappaleen kirjoittanut Tuure Kilpeläinen oli mukana säestämässä Hämäläistä. Yleisö äänesti neljännen finaalikonsertin ”Maailma on kaunis” -kappaleen Hämäläisen esitettäväksi myös viimeisessä finaalissa Samuli Taskista vastaan. Helsingin jäähallissa 16. toukokuuta 2010 järjestetyssä finaalissa Hämäläinen esitti myös kappaleen ”1972” sen tekijän, Anssi Kelan, kanssa, sekä kappaleet ”Unchain My Heart” (Ray Charles) ja ”Jos sä tahdot niin” (Hector).


title: Elias Hämäläinen

text: Ennen X Factor -kilpailuun osallistumista Hämäläinen ehti toimia useita vuosia katumuusikkona. City-lehti nimesi hänet Helsingin parhaaksi katusoittajaksi vuonna 2006. Hän esiintyi kitaransa kanssa mm. Rautatientorilla sekä silloisen Kaisaniemen (nykyään Helsingin Yliopisto) metroaseman Opintoputkessa, jossa hänen soittoaan kuvattiin myös X Factor -ohjelman insertteihin. Kesäkuusta 2011 lähtien Hämäläinen on toiminut silloin tällöin katumuusikkona, keikkojen ohessa.


title: Elias Hämäläinen

text: Ennen X Factoria Hämäläinen toimi alternative rock -yhtye Guston vokalistina ja kitaristina. Kesällä 2008 perustetussa yhtyeessä soittivat myös Markus Hämäläinen sekä Mikko Heikkilä, Kari Heininen ja Tuomas Laivaara. Gusto on esiintynyt mm. Helsingin Taiteiden yössä Hitlantis-musiikkipalvelun tapahtumassa vuonna 2009. Hämäläisen debyyttialbumin kappale ”Se vain ois liian ikävää” on suomenkielinen versio Guston Hitlantiksessa julkaistusta (tosin myöhemmin palvelusta poistetusta)demokappaleesta ”It's Not Too Late”.


title: Elias Hämäläinen

text: Hämäläinen tuomittiin vuonna 2002 sakkorangaistukseen nuorena henkilönä tehdystä huumausainerikoksesta. Hän yritti 17-vuotiaana salakuljettaa Alankomaista Suomeen yli 26 kiloa khat-huumetta, luullen omien sanojensa mukaan kuljettavansa salaattia. Hämäläiselle ei tullut tapahtumasta merkintöjä rikosrekisteriin. Hämäläinen pyysi kotisivuillaan anteeksi ”nuoruuden hölmöilyjä”.


title: Kottiset Alpit

text: Kottiset Alpit (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan puolella. Sen korkein huippu on Monte Viso.


title: Kottiset Alpit

text: Rooman provinssi Alpes Cottiae oli tällä seudulla. Alue sai nimensä ligurialaisten kuninkaan Cottiuksen mukaan. Nykyisin alueella on useita talviurheilukeskuksia ja pieniä jäätiköitä.


title: Kottiset Alpit

text: Korkeimpiin huippuihin kuuluvat


title: Seututie 928

text: Seututie 928 on 1,9 km:n mittainen yhdysväylä, joka yhdistää valtatie 4:n seututiehen 926 Tervolan kunnassa. Tiellä on kaksi risteystä. Kemijoen länsipuolelta lähtee tie nro. 9291 eli Paakkolantie kohti etelää ja paikallistie Hastinkankaan asutusalueelle pohjoiseen. Joen itäpuolella on risteys Tervolan kuntakeskukseen kohti pohjoista ja Palonperälle etelän suuntaan. Tie on valaistu ja päällystetty koko matkalta, mutta nelostien puoleisesta päästä se on kehnossa kunnossa.


title: Seututie 928

text: Tiellä sijaitsee Kemijoen ylittävä silta, joka on 494 metriä pitkä, ollen suomen kymmenenneksi pisin. Silta on valmistunut korvaamaan paikalla ollutta lossia vuonna 1975 ja oli merkittävä liikenteellinen parannus Tervolalle.


title: Seututie 928

text: Nopeusrajoitus on 60 kilometriä tunnissa, lukuun ottamatta lyhyttä pätkää kuntakeskuksen risteyksestä seututien risteykseen, jossa se on 40 kilometriä tunnissa. Liikennemäärät ovat melko vähäiset.


title: Civilization Revolution

text: Civilization Revolution on Firaxisin kehittämä ja alun perin 2008 PlayStation 3:lle ja Xbox 360:lle julkaisema "Civilization"-strategiapelisarjan videopeli.


title: Civilization Revolution

text: Peli alkaa 4000 eaa. yhdellä uudisasukkaalla, jolla on kyky perustaa kaupunki. Vuodet kuluvat aluksi 100:n vauhdilla per vuoro, mikä vähenee kahteen per vuoro pelin loppua kohden. Pelissä on 16 sivilisaatiota ja heidän johtajaansa valittavana. Jokaisen sivilisaation tavoitteena on saavuttaa joko sotilaallinen, teknologinen, kulttuurinen tai ekonominen voitto. Tämä saavutetaan kilpailemalla maasta ja resursseista.Pelissä on 16 pelattavaa sivilisaatiota. Jokaisella on oma johtaja ja erikoiskyvyt. Joillakin myös omat erikoisjoukkonsa.


title: Civilization Revolution

text: Arabia (Saladin)


title: Civilization Revolution

text: Asteekit (Montezuma)


title: Civilization Revolution

text: Egypti (Kleopatra)


title: Civilization Revolution

text: Englanti (Elisabet I)


title: Civilization Revolution

text: Espanja (Isabella)


title: Civilization Revolution

text: Intia (Gandhi)


title: Civilization Revolution

text: Japani (Tokugawa)


title: Civilization Revolution

text: Kiina (Mao)


title: Civilization Revolution

text: Kreikka (Aleksanteri Suuri)


title: Civilization Revolution

text: Mongolia (Tšingis-kaani)


title: Civilization Revolution

text: Ranska (Napoleon)


title: Civilization Revolution

text: Rooma (Julius Caesar)


title: Civilization Revolution

text: Saksa (Bismarck)


title: Civilization Revolution

text: Yhdysvallat (Lincoln)


title: Civilization Revolution

text: Venäjä (Katariina Suuri)


title: Civilization Revolution

text: Zulut (Shaka)


title: Civilization Revolution

text: Civilization Revolution sisältää 48 erilaista teknologiaa, kuten navigaatio, matematiikka, metallurgia, rautatie sekä avaruuslento. Alussa on valittavana neljä teknologiaa (Kirjoittaminen, pronssin työstäminen, ratsastaminen ja ruukkujen valmistaminen) mistä lähteä tutkimaan teknologiapuussa tiettyyn suuntaan. Yksi tai useampi teknologia johtaa aina seuraavaan/seuraaviin.Lähes jokaisesta teknologiasta saa jotakin, esim. voi rakentaa uusia joukkoja, rakennuksia tai ihmeitä.Lisäksi voi saada uusia reursseja tai uuden hallitusmuodon käyttöönsä.


title: Civilization Revolution

text: Eri aikakaudet (Kivikausi, keskiaika, teollistuminen ja nykyaika) "aukeavat" kun on tutkinut tarpeeksi monta teknologiaa.Esimerkiksi päästäkseen pois kivikaudelta keskiajalle on tiedettävä viisi eri teknologiaa kun taas nykyaika vaatii 24 teknologiaa.


title: Civilization Revolution

text: Civ Rev sisältää 24 erilaista yksikköä.Yksiköillä on hyökkäys- ja puolustuspisteet, jotka voivat vaihdella erilaisten muuttujien, kuten maaston takia, sekä liikkuvuus.Lisäksi laivat voivat antaa tulitukea sekä lentokoneet olla ilmassa 2–4 vuoroa.Pelissä on neljä erityyppistä yksikköä.On hyökkäävät yksiköt, kuten ritari, puolustavat yksiköt, kuten modernit sotilaat, pitkän matkan yksiköt, kuten katapultti ja ns. rauhanomaiset yksiköt joilla ei voi hyökätä, kuten karavaani tai vakooja, joka voi tosin hyökätä toisen vakoojan kimppuun.Lisäksi on laivasto ja ilmavoimat jotka käyttäytyvät kuin hyökkäävät yksiköt.Yksiköt voivat kehittyä uudemmiksi vain "Leonardon työpaja" -ihmeen rakentamalla.Jos yksiköt ovat kolmen joukoissa, eli armeijoissa kolminkertaistuu niiden hyökkäys sekä puolustus.


title: Civilization Revolution

text:
Merkkien selitykset:
(1-1-1) Hyökkäys-Puolustus-Liikkuminen
--> Päivittyy


title: Civilization Revolution

text: Hyökkäävät yksiköt ("Käyttäytyvät normaalisti") :


title: Civilization Revolution

text: Puolustavat yksiköt (Hyökätessään eivät liiku ruutuun, jossa vastustaja oli tuhottuaan sen) :


title: Civilization Revolution

text: Pitkän matkan yksiköt (Kuten puolustavat, mutta voivat ampua joen yli menettämättä 50 % normaalista hyökkäystehostaan, tosin huonoja puolustamaan) :Rauhanomaiset yksiköt :


title: Civilization Revolution

text: Laivasto :


title: Civilization Revolution

text: Ilmavoimat :


title: Civilization Revolution

text: Peli sisältää 18 rakennusta, jos avaruusaluksen osat lasketaan, niin 22.Rakennukset auttavat kaupunkia tuotannossa(joukkojen, rakennusten sekä ihmeiden rakentamiseen), kasvamisessa, kullan- tai tieteentuotannossa sekä kulttuurissa. Eri rakennuksilla on luonnollisesti eri käyttötarkoitus. Muuri auttaa puolustamisessa kun taas kirjaston avulla saa enemmän tiedettä.


title: Civilization Revolution

text: Muutamia rakennuksia :Peli sisältää 21 ihmettä ja dlc-lisäsisällön kanssa 33.Lisäksi revolutionissa on raunioita, jotka ovat kuin ihmeitä, mutta ne ovat löydettävä, niitä ei voi rakentaa.Raunioita on ilman lisäsisältöä 6 kun taas sen kanssa 12.Ihmeet ovat isompia projekteja kuin rakennukset.Yleensä niissä kestää pidempään kuin normaalissa rakennuksessa, ne voivat vaikuttaa koko valtakunnassa ja vain yksi voi rakentaa kunkin ihmeen.


title: Civilization Revolution

text: Ihmeitä ja raunioita :Civilization Revolutionin moninpelissä on tuki ääni- ja videochatille, kuten myös yhteensovitetuille asetelmille ja sijoitetuille otteluille. Ladattavaa sisältöä on saatavilla PlayStation 3:lle ja Xbox 360:lle. Kriitikoiden arvostelut ovat pääasiassa olleet positiivisia.


title: Patrik Juhlin

text: Patrik Juhlin (s. 24. huhtikuuta 1970 Huddinge, Ruotsi) on ruotsalainen jääkiekkoilija, pelipaikaltaan laitahyökkääjä. Hän pelasi urallaan 56 NHL-ottelua Philadelphia Flyersin riveissä tehoin 7+6=13.


title: Patrik Juhlin

text: Syksyllä 1997 Juhlin värvättiin SM-liigan Jokereihin seurasta lähteneen Petri Variksen korvaajaksi. Ensimmäisellä kaudella syntyivät 47:ssä ottelussa tehot 19+9=28. Juhlin lähti joukkueesta kesken kauden 1999–2000 ja siirtyi Sveitsiin SC Bernin riveihin.


title: Patrik Juhlin

text: Juhlin edusti Ruotsia kolmissa MM-kilpailuissa, vuoden 1994 olympialaisissa sekä vuoden 1996 maailmancupissa.


title: The Hush (albumi)

text: The Hush on skotlantilaisen pop-yhtye Texasin viides studioalbumi vuodelta 1999. Levyn on julkaissut Mercury Records.


title: Shakin maailmanmestaruusottelu 2012

text:
Shakin maailmanmestaruusottelussa 2012 hallitseva mestari Viswanathan Anand puolusti mestaruuttaan ehdokasotteluiden voittajaa Boris Gelfandia vastaan. 12–pelinen ottelu pelattiin 10.-31. toukokuuta 2012 Moskovan Tretjakovin galleriassa ja sen palkintosumma oli 2,55 miljoonaa Yhdysvaltain dollaria. Pitkien pelien jälkeen tilanne oli tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ - 1½, joten hän säilytti maailmanmestaruutensa.
Katkaisupelit pelattiin keskiviikkona 30. toukokuuta.
Kesäkuussa 2009 FIDE:n julkistamien sääntöjen mukaan haastaja vuoden 2012 MM-otteluun selvitettiin ehdokasotteluilla, joiden ensimmäiselle kierrokselle pääsi kahdeksan pelaajaa. Anakin osa ehdokasotteluista oli tarkoitus pelata Bakussa huhti-toukokuussa 2011, mutta heinäkuun lopulla 2010 FIDE päätti muuttaa pelipaikaksi Venäjän Kazanin. Azerbaidžanin nimeämä pelaaja, Shakhriyar Mamedyarov säilytti kuitenkin ehdokaspaikkansa.


title: Shakin maailmanmestaruusottelu 2012

text: 5. marraskuuta 2010 maailman ranking-kakkonen Magnus Carlsen ilmoitti vetäytyvänsä ehdokasotteluista, ilmoittaen syyksi koko MM-karsintajärjestelmän epäoikeudenmukaisuuden. 10. marraskuuta FIDE vahvisti, että "jos Carlsen ei pelaa, tämän korvaaja sääntöjen mukaan tulee olemaan FIDE Grand Prix 2008–2010:ssä kolmanneksi sijoittunut Aleksandr Grištšuk."


title: Shakin maailmanmestaruusottelu 2012

text: Itse MM-ottelusta oli kiinnostunut Lontoo, jolle FIDE myönsi etusijan neuvotteluissa. Brittiläinen Chess Promotions Ltd ja FIDE eivät kuitenkaan päässeet sopimukseen ottelusta, joten sen kohtalo jäi avoimeksi.


title: Shakin maailmanmestaruusottelu 2012

text: 2011 järjestetyn hakukilpailun jälkeen FIDE ilmoitti 2. elokuuta kahdesta tarjouksesta, jotka olivat Venäjän ja Intian shakkiliitoilta. Näistä ottelun sai Venäjä.


title: Shakin maailmanmestaruusottelu 2012

text: Ehdokasotteluihin valittiin kahdeksan pelaajaa seuraavassa järjestyksessä


title: Shakin maailmanmestaruusottelu 2012

text: Katkaisupelit ovat sulkeissa kun niitä on tarvittu.


title: Wicked (täsmennyssivu)

text: Wicked voi tarkoittaa muun muassa seuraavia:


title: René Char

text: René Char (14. kesäkuuta 1907 L'Isle-sur-la-Sorgue, Vaucluse, Ranska – 19. helmikuuta 1988 Pariisi) oli ranskalainen runoilija.


title: René Char

text: Charin teos "Hypnoksen muistikirja" ("Feuillets d'Hypnos", 1946) on valittu vuoden aforismikirjaksi.


title: René Char

text: Char oli Emile Charin ja Marie-Therese Rouget'n neljästä lapsesta nuorin. Hänen isänsä oli L'Isle-sur-la-Sorguen pormestari ja Vauclusen kipsitehtaan johtaja. Char asui lapsuutensa Névonsissa, jonne perheen talo valmistui hänen syntyessään. Hän kävi sisäoppilaitosta koulussa Avignonissa ja sen jälkeen meni 1925 opiskelemaan Marseillen kauppakouluun, jossa hän luki Plutarkhosta, François Villonia, Racinea, saksalaisia romantikkoja, Alfred de Vignya, Gérard de Nervalia ja Charles Baudelaireia. Hän oli pitkä (192 cm) ja innokas rugbyn pelaaja. Työskenneltyään lyhyen aikaa Cavaillonissa hän suoritti 1927 asepalveluksen tykistössä Nîmes'ssä.


title: René Char

text: Charin ensimmäinen kirja "Cloches sur le cœur" ilmestyi 1928 ja oli runokokoelma, jonka hän oli kirjoittanut 1922–1926. Alkuvuodesta 1929 hän perusti lehden "Méridiens" Andre Cayatten kanssa, ja lehti ehti ilmestyä kolmena numerona. Elokuussa hän lähetti 26 kappaletta Nîmesissä ilmestynyttä kirjaansa "Arsenal" Paul Eluardille, joka tuli syksyllä käymään hänen luonaan L'Isle sur la Sorguessa. Marraskuun lopussa Char muutti Pariisiin, missä hän tutuistui Louis Aragoniin, André Bretoniin ja René Creveliin ja liittyi surrealisteihin. Hänen kirjoituksensa ""Profession de foi du sujet"" ilmestyi joulukuussa "La Révolution surréalisten" 12. numerossa. Hän toimi aktiivisesti surrealismin piirissä koko 1930-luvun alun, mutta etääntyi siitä vähitellen 1930-luvun puolivälistä alkaen.


title: René Char

text: Char liittyi Ranskan vastarintaliikkeeseen 1940 ja käytti tehtävässään salanimeä kapteeni Alexandre toimiessaan komentajana Durancen laskuvarjohyppyvyöhykkeellä. Hän kirjoitti noista tapahtumista proosarunoissaan "Hypnoksen muistikirja" hyvin poikkeuksellisella tavalla. Huolimatta lyhyistä ja onnettomista teatteri- ja elokuvakokemuksistaan 1950- ja 1960-luvulla Char kohosi runoilijana täyteen kukoistukseensa. 1960-luvulla hän osallistui kamppailuun suunnitelmaa vastaan, että Provenceen olisi tuotu ydinaseita. Hän kuoli sydänkohtaukseen vuonna 1988 Pariisissa. L'Isle sur la Sorguessa sijaitsevassa Hotel Campredonissa eli Maison René Charissa on julkinen kokoelma hänen käsikirjoituksiaan, piirroksiaan, maalauksiaan ja taide-esineitään.


title: René Char

text: Charin "Œuvres complètes" (Kootut teokset) ilmestyivät Gallimardin arvostetussa "Bibliothèque de la Pléiadessa" vuonna 1983, ja niihin on liitetty Jean Roudaut'n kirjoittama johdanto. Laajennettu postuumi laitos ilmestyi 1995.


title: René Char

text:
Charin ystäviä ja läheisiä työtovereita olivat kirjailijoista Albert Camus, Georges Bataillen ja Maurice Blanchot, taidemaalareista Pablo Picasso, Joan Miró ja Victor Brauner.
Säveltäjä Pierre Boulez sävelsi kolme Charin runoa, "Le Soleil des eaux", "Le visage nuptial" ja "Le Marteau sans maître". Myöhemmin hän ystävystyi myös Martin Heideggerin kanssa, joka kuvaili Charin runoja "sanoinkuvaamattomaksi voimannäytteeksi" ja kävi usein hänen vieraanaan La Thorissa Vauclusessa.


title: Vendéen kapinat

text: Vendéen kapinat olivat Ranskan suuren vallankumouksen aikana esiintyneitä talonpoikien aseellisia vastustusliikkeitä vallankumoushallitusta vastaan. Kansannousu alkoi Vendéen departementissa maaliskuussa 1793 ja levisi sieltä muualle Länsi-Ranskaan. Erillään muusta Ranskasta olleessa Vendéessa oli papistolla paljon vaikutusvaltaa. Pappien vainoaminen, elintarvikesäännöstely ja 300 000 miehen kutsuminen armeijaan synnyttivät kansanliikkeen, joka vähitellen muuttui kamppailuksi kuninkuuden ja entisten olojen puolesta. Yhteenotot olivat verisiä ja kapinalliset menestyivät niissä ajoittain hyvin. Kansannousu kukistettiin vuoden 1793 lopulla, jolloin voittajat alkoivat terrorisoida voitettuja. Vastustusliikehdintä puhkesi uudelleen kesällä 1795, mutta kenraali Lazare Hoche kukisti sen 1796 saaden lisänimen ”Vendéen rauhoittaja”. Täysin liikehdintä rauhoittui ja kapinalliset alistuivat vuonna 1800 Napoleonin konsulikaudella.


title: Sarvis

text: Sarvis Oy oli Tampereella vuonna 1921 perustettu Suomen ensimmäinen muovituotteita valmistanut yritys. Sarvis toimi Tampereen Hatanpäällä; entinen tehdasrakennus on nykyisin toimisto- ja virastokäytössä. Tehtaan toiminta loppui 1990-luvun alussa, ja Sarvis on keskittynyt vuodesta 1998 muovijalosteiden tukkukauppaan.


title: Sarvis

text: Sarvis aloitti toimintansa valmistamalla nappeja kaseiini- eli galaliittimuovista. Pääasialliset tulot saatiin kuitenkin kaseiiniraaka-aineen myynnistä sillä jalostettujen tuotteiden kuten nappien kohdalla ulkomainen kilpailu oli kovaa. Yhtiön nimi Sarvis tuli siitä, että värjäämätön kaseiini muistutti ulkonäöltään sarveisainetta, jota korvaamaan se olikin kehitetty. Kaseiinin raaka-aine, kuorittu maito, saatiin kotimaasta. Kaseiinituotteet valmistettiin työstämällä käsikäyttöisillä koneilla. Kaseiini ei ollut paloherkkää kuten selluloidimuovi mutta sen ongelmana oli huono kosteudenkestävyys.


title: Sarvis

text: Sarvis Oy:n toiminta oli aluksi tappiollista, ja muut osakkeenomistajat menettivät uskonsa sen menestykseen, niin että yhtiön perustajiin kuuluneen kenkätehtailija Emil Aaltosen haltuun siirtyi lopulta 14 000 yhtiön 15 000 osakkeesta. Vuodesta 1927 lähtien yhtiö alkoikin tuottaa voittoa joka vuosi. Vuonna 1937 Sarviksen valmistamat napit saivat kultamitalin Pariisin maailmannäyttelyssä.


title: Sarvis

text: Napinvalmistuksen korkeat työkustannukset ja kiristyvä kilpailu pakottivat Sarviksen laajentamaan tuotevalikoimaansa. Vuonna 1936 tehtiin päätös oman bakeliittituotannon aloittamisesta, ja tuotanto alkoi ensimmäisenä Pohjoismaissa 1938. Sarvis aloitti myös bakeliittituotteiden valmistuksen omassa kertamuovipuristamossaan. Bakeliittia käytettiin muun muassa sähkötarvikkeissa, pienten sähkölaitteiden koteloissa ja autojen jarrukengissä. Tuotannon kasvattamista vaikeuttivat sotavuodet, niitä seurannut säännöstelyaika sekä raaka-aineiden hinnannousu Korean sodan vuosina.


title: Sarvis

text: 1950- ja 1960-luvuilla markkinoille tulleet uudet synteettiset kestomuovit syrjäyttivät pian kaseiinin ja bakeliitin. Sarvikseen hankittiin jo 1948 ensimmäiset ruiskuvalukoneet joita uudentyyppisten muoviesineiden valmistus vaati. Sarviksessa aloitettiin 1950-luvulla muovituotteiden valmistus polystyreenistä (pöytäastiat), polyeteenistä (kuljetus- ja säilytysastiat, pakkasenkestävät tuotteet) sekä melamiinista (lautaset, mukit, kynttilänjalat ym.). Vuonna 1955 Sarvis toi markkinoille polyeteenistä ruiskuvaletun "Muovi-Maija"-nimisen muovisangon, joka ylti ensimmäisenä tehtaan valmistamana muoviesineenä suuriin valmistussarjoihin. Toinen tuoteryhmä, jonka kysyntä kasvoi nopeasti 1960-luvulla, oli kaupan ja teollisuuden käyttöön tarkoitetut muoviset kuljetuslaatikot. 1950-luvun ja 1960-luvun alussa tehtaalle hankittiin uusia koneita jotka mahdollistivat muovipuristeiden sarjatuotannon. Kaseiinituotteiden valmistus Sarviksella päättyi 1979 ja bakeliittituotteiden 1965. Nappien valmistus jatkui kuitenkin aina 1980-luvulle saakka.


title: Sarvis

text: Sarvis valmisti kulutustuotteita omalla tuotemerkillään ja lisäksi tehtiin myös tilaus- ja alihankintatöitä. Ruiskuvalukoneissa käytetyt teräksiset valumuotit valmistettiin tai sitten niitä saatettiin lainata myös ruotsalaiselta Perstorp Ab:ltä. Sarviksella oli oma suunnittelukonttori, jossa työskentelivät muiden muassa insinööri Olavi Arjas ja yritykseen vuonna 1967 palkattu ensimmäinen teollinen muotoilija Tauno Taarna. Testausosastolla esimerkiksi muovisten kuljetuslaatikoiden yms. rasituksenkestoa ja muodonpitävyyttä testattiin kuormitus- ja rasituskokeilla ennen tuotteiden tuloa markkinoille. Sarviksen valmistamissa Jaana-pesuvadeissa oli ensimmäisenä muovituotteena Suomessa tavaraselostemerkki.


title: Sarvis

text: 1970-luvun alussa Sarvis oli 700 työntekijällään maan suurin muoviyritys. Vuoden 1973 öljykriisi aiheutti Sarvikselle tuotteiden laskeneen kysynnän aiheuttamien taloudellisten vaikutusten lisäksi epävarmuutta raaka-ainetoimituksissa. Sarvis fuusioitiin 1976 "Aaltosen Kenkätehdas Oy":n kanssa "Aaltosen Tehtaat Oy"-nimiseksi yhtiöksi. Aaltosen Tehtaat luopui Sarviksesta 1985 ja vuonna 1988 Oy Hackman Ab hankki Sarviksen osake-enemmistön. Sarviksesta ja Hackmanin samoihin aikoihin hankkimasta ruotsalaisesta muovituotteiden valmistajasta Hammarplastista muodostettiin "Hackman Form"-niminen muovialan yksikkö, jonka tavaramerkiksi tuli "HammarSarvis".


title: Sarvis

text: Tampereen tehtaan toiminta päättyi 1990-luvun alussa kun tehtaan koneet ja muotit siirrettiin Ruotsiin tai myytiin muille yrityksille. Sarviksesta tuli sitten Hackman Formin Suomen myyntiyhtiö. Vuonna 1998 Hackman myi muoviteollisuutensa ruotsalaiselle Plastumgruppen Ab:lle. Joitakin Sarviksen suunnittelemia tuotteita valmistetaan edelleen mutta niiden tavaramerkkinä on nykyisin "HammarPlast". Orthex Oy osti Hammarplast Consumer AB:n. 27.1.2011 tehdyssä kaupassa Hammarplast Consumer AB:n osakkeet sekä tuotemerkit SmartStore, Hammarplast ja Sarvis siirtyivät Orthexin omistukseen. Sarvis Oy on keskittynyt vuodesta 1998 muovijalosteiden tukkukauppaan.


title: Direktorio

text: Direktorio () oli Ranskassa toimeenpanovaltaa käyttänyt viisijäseninen neuvosto, joka toimi maan hallituksena 2. lokakuuta 1795 – 9. marraskuuta 1799.


title: Direktorio

text: Direktorion valta perustui vuoden III hallitusmuotoon, jota nimitetäänkin direktio-hallitusmuodoksi. Sen mukaan lainsäädäntövalta kuului viidensadan neuvostolle ja vanhojen neuvostolle. Toimeenpanovaltaa käytti viisi direktoria (), jotka valitsi vanhojen neuvosto viidensadan neuvoston laatimasta ehdokaslistasta. Direktorien vaihtuvuus perustui siihen, että joka vuosi yksi heistä oli erovuorossa. Tunnetuimmat direktorit olivat Paul de Barras, Lazare Carnot ja Emmanuel Joseph Sieyès. Direktorio-hallitusmuoto ei täyttänyt siihen asetettuja toiveita ja sen kumosi Napoleonin tekemä brumairen vallankaappaus 9. marraskuuta 1799. Samalla direktorio-termi siirtyi historiaan.Yleissanana direktorio (myöhäislatinan "directorium" < latinan "dirigere," ohjata) tarkoittaa johtokuntaa, jonka muodostavat tehtäväänsä valitut henkilöt, direktorit. Muita direktorioiksi kutsuttuja hallituksia ovat olleet muun muassa vuonna 1918 toiminut Venäjän valkoisten väliaikainen hallitus eli ”Ufan direktorio” ja Ukrainan kansantasavaltaa vuosina 1918–1920 hallinnut Ukrainan direktorio.


title: Bråvallan taistelu

text: Bråvallan taistelu käytiin saagojen mukaan 700-luvun puolivälissä Bråvallan kannaksella Ruotsissa. Sen osapuolia olivat svealaisten ja länsigööttien kuningas Sigurðr Sormus ("hringr") sekä tanskalaisten ja itägööttien kuningas Haraldr Sotahammas ("hilditönn"), Sigurðr Sormuksen setä. Taistelun historiallisuudesta ei ole kiistattomia todisteita, joten se saattaa olla pelkkä myytti.


title: Bråvallan taistelu

text: Saxo Grammaticuksen mukaan molemmilla osapuolilla taisteli 200 000 miehen vahvuinen armeija, johon kuului norjalaisia, friisejä, suomalaisia, virolaisia, kuureja, liiviläisiä, bjarmialaisia, ruseja sekä muita kansallisuuksia. Teokset "Gesta Danorum" ja "Sögubrot af nokkrum fornkonungum" antavat jokseenkin samanlaisen kuvauksen tapahtumien kulusta. Armeijat olivat taistelun alussa tasaväkisiä, kunnes Haraldin joukoissa taistellut Ubbi-niminen soturi hyökkäsi svealaisten puolelle ja surmasi näiden ylimystöä mutta tuli sitten itse tapetuksi. Tämän jälkeen svealainen Starkad hyökkäsi tanskalaisten puolelle katkaisten Tanskan lippua pidelleen kilpineidon käden. Harald taisteli pitkään urheasti sotavaunuissaan, mutta tuli sitten surmatuksi nuijan osumasta. Taistelun lopputuloksena molemmat osapuolet olivat menettäneet yhteensä 40 000 soturia ja Sigurdista tuli sekä Ruotsin että Tanskan kuningas.


title: Bråvallan taistelu

text: Taistelun historiallisuus kyseenalaistettiin ensimmäistä kertaa 1900-luvun alussa. Birger Nerman arvosteli muita tutkijoita historiallisten lähteiden käyttämisestä kritiikittömästi. Hänkin oletti kuitenkin taistelun tapahtuneen, muttei välttämättä kuvatulla tavalla. Myöhemmin koko taistelun todenperäisyys on kyseenalaistettu ja jopa taistelupaikkaa on pidetty myyttisenä.


title: Eduardo Schwank

text: Eduardo Schwank (s. 23. huhtikuuta 1986 Rosario) on argentiinalainen tennispelaaja. Häntä valmentaa David Nalbandianin veli Javier Nalbandian.


title: Eduardo Schwank

text: Vuonna 2006 Schwank voitti kuusi Futures-turnausta. Vuonna 2007 hän voitti kolme Futures-turnausta ja yhden ATP-haastajaturnauksen. Haastajaturnauksen voitto tuli Medellínissä, jonka finaalissa hän voitti Chris Guccionen. Hän voitti myös pronssia kaksinpelissä ja kultaa nelinpelissä Pan American Gamesissa Rio de Janeirossa. Yhdysvaltain avoimissa 2007 hän karsi pääsystä pääsarjaan. Karsinnoissa hän voitti Mischa Zverevin ja Richard Bloomfieldin, kunnes hävisi Alexander Waskelle.


title: Eduardo Schwank

text: Huhtikuussa 2008 Schwank voitti kaksi haastajaturnausta, ensimmäisen Cremonassa ja toisen Roomassa. 12. toukokuuta 2008 hotelli, jossa Schwank oli Bordeauxin haastajaturnauksen ajan, syttyi tuli. Schwankin huone paloi kokonaan, ja se tuhosi hänen kannettavan tietokoneensa, passin ja rahat, jotka hän oli tienannut Rooman turnauksesta. Schwank ei ollut tällöin huoneessaan. Hän voitti Bordeauxin turnauksen, joka oli hänen kolmas turnausvoittonsa tänä vuonna.


title: Eduardo Schwank

text: Ranskan avoimissa 2008 Schwank oli karsintojen ykköseksi sijoitettu. Hän voitti Björn Rehnquistin, Vladzimir Ignatikin ja Ilia Bozoljacin ja selviytyi pääsarjaan. Ensimmäisellä kierroksella Schwank voitti Carlos Moyàn. Hän voitti myös toisen ottelunsa, mutta hävisi kolmannella kierroksella Paul-Henri Mathieulle neljässä erässä.


title: Ylinen Viipurintie

text: Ylinen Viipurintie, aikaisemmin Ylinen Viipurin tie (vanhalla ruotsin kielellä "Then annen wäg ifrå Wijborg til Taffuestehwsz" eli Toinen tie Viipurista Hämeenlinnaan), oli pohjoisempi kahdesta Hämeestä Kymenlaakson kautta Viipuriin johtavasta vanhasta tiestä. Se on ollut jo Kustaa Vaasan sihteerin, Jaakko Teitin 1555–1556 laatimassa yhtenäisessä luettelossa. Viipurin alinen eli eteläisempi tie kulkee nimellä Suuri Rantatie. Muita mainittuja teitä ovat Hämeen härkätie, Suuri Savontie, tie Turusta Ulvilaan, tie Ulvilasta Korsholmaan sekä Kyröskankaan tie.


title: Ylinen Viipurintie

text: Ylisen Viipurintien reitti kulki Hämeenlinnasta Hollolan (myös nykyisen Lahden) kautta Viipuriin. Tiellä on kaksi linjausta nykyisen Lahden ja Lappeenrannan välillä:


title: Ylinen Viipurintie

text: Hämeenlinna (Luhtialan silta hieman linnan pohjoispuolella) – (3-tien haara Hauho, Vanajan kirkko) - Sairionmäki – Katumajärvi – Syrjäntaka – Tanttila – Porvola – Huljala – Helvetti – Haisevanojansilta – Toivola – Likalamminsillat – Kiviojan silta – Sairakkala – Salpausselän kangas – Hollolan kirkon eteläpuolitse – Untila – Vesijärven ja Porvoonjoen latvan välistä harjua pitkin – Lahti – Teilimäki – Nastola – Keskimaansilta – Iitti – Lapveden ranta – Vuolenkoski – Kimola – Jaala – Selänpää – Tuohikotti – Lappeenranta – Viipuri. Salpausselkää pitkin kulkeva tielinjaus noudattaa Kouvolan ja Lappeenrannan välillä nykyisen valtatie 6:n linjausta pääosin.


title: Ylinen Viipurintie

text: Eteläisempi tielinja ylittää Kymijoen Keltissä, nykyisen Kymen Paviljongin eteläpuolelta. Rantaan johtaa tiepohja, jota pitkin pääsee lauttavalkamaan. Kymijoen itäpuolella tie jatkuu Ruotsulan vallien vierestä peltojen keskeltä Anttilan talolle ja pitkin Ulvinkujaa. Niskalantien itäpuolella tie jatkuu ensin Ahopellonkujaa pitkin ja siirtyy sitten kärrypolulle ja kääntyy kohti pohjoista. Tie menee Sikomäenvuoren huipun itäpuolelta ja metsittyy yhä enemmän, kunnes se saavuttaa 6-tien eteläpuolta kulkevalle sähkölinjalle. 6-tien tie ylittää Tykkimäen mainoskyltin länsipuolelta ja nousee yhä olemassa olevalle metsätielle. Metsätie jatkuu 6-tien pohjoispuolella, sen suuntaisena ja päättyy liikenneympyrään kauppakeskus Veturin länsipuolella. Tielinja ylittää likenneympyrän ja 6-tien ja häviää Prisman alle.


title: Ylinen Viipurintie

text: Hämeenlinnan Lammilla on tieosuus, jonka nimi on muistoksi Ylinen Viipurintie. Myös Lahdessa on valtatie 12:sta Lahden kaupungin Möysään erkaneva katuosuus, jonka nimi on Viipurintie.


title: Ylinen Viipurintie

text: Yhteys jatkui Suomen suuriruhtinaskunnan päähallintopaikkaan, Turkuun, Hämäläisten Härkätienä (vanhalla ruotsin kielellä "Ifrå Taffuestehuss til Åbo eli" (Tie) Hämeenlinnasta Turkuun) eteenpäin Turkuun.


title: Ostrogoottien valtakunta

text: Ostrogoottien valtakunta oli ostrogoottien Italiaan perustama lyhytaikainen kuningaskunta. Se pysyi koossa vuodesta 493 vuoteen 553.


title: Ostrogoottien valtakunta

text: Valtakunta syntyi, kun ostrogootit syrjäyttivät Italian hallitsijan Odovakarin, joka oli puolestaan syrjäyttänyt Länsi-Rooman viimeisen keisarin vuonna 476. Ostrogoottien valtakunnan ensimmäinen hallitsija oli Teoderik Suuri, jonka aikana goottien valtakunta oli voimakkaimmillaan. Teoderik yhdisti valtakuntaan osia Etelä-Galliasta ja Pannoniasta.


title: Ostrogoottien valtakunta

text: Valtakunta alkoi kuitenkin heikentyä heti Teoderikin kuoleman jälkeen, ja sitä ahdistivat niin frankit kuin Bysantti. Bysantin joukot löivät lopulta heikentyneet ostrogootit vuonna 553. Osa gooteista palasi Pannoniaan, osa sulautui Italian muuhun väestöön.


title: Ostrogoottien valtakunta

text: Ostrogoottien aika oli väestölle ja elinkeinoille tuhoisa. Sodat muuttuivat helposti ryöstelyksi, Rooman vesijohtojärjestelmä tuhoutui ja väkiluku väheni esimerkiksi veristen taistelujen ja piiritysten takia niin paljon että puhutaan suorastaan väestökadosta.


title: HMS L’Abondance

text: HMS L'Abondance oli Britannian Kuninkaallisen laivaston kuudennen luokan alus, joka myöhemmin luokiteltiin aseistetuksi varastolaivaksi. Alus oli HMS "Unionin" 12. joulukuuta 1781 valtaama Ranskan laivaston La Baleine -luokan gabarre "L'Abondance", joka oli rakennettu tammikuusta marraskuuhun 1780 Le Havressa.


title: HMS L’Abondance

text: Kempenfeltin laivueen toisen luokan linjalaiva "Union" valtasi 12. joulukuuta 1781 Biskajanlahdella Ranskan laivaston "L'Abondancen", joka luokiteltiin 19. heinäkuuta seuraavana vuonna kuudennen luokan alukseksi "L'Abondance". Alus kuparoitiin ja varustettiin 2. syyskuuta 1782 - 6. tammikuuta 1783 Plymouthissa 6 058 punnalla 12 shillingillä ja 9 pennyllä. Työn lopulla alus luokiteltiin uudelleen varastolaivaksi, jonka tykistöaseistus supistettiin 14:ään.


title: HMS L’Abondance

text: "L'Abondance" otettiin palvelukseen huhtikuussa 1873 päällikkönään kommodori Nathaniel Phillips. Alus purjehti 23. toukokuuta Pohjois-Amerikkaan, jossa se poistettiin maaliskuussa 1784 palveluksesta. Alus myytiin 29. huhtikuuta 1784 Deptfordissa 2 200 punnalla.


title: Louis-Nicolas Davout

text: Louis-Nicolas d’Avout, d’Auerstädtin ensimmäinen herttua, d’Eckmühlin ensimmäinen ruhtinas (10. toukokuuta 1770 Annoux – 1. kesäkuuta 1823) oli ranskalainen sotilas ja Napoleonin marsalkka. Hän oli taitava sotapäällikkö, ja häntä kutsuttiinkin ”Rautamarsalkaksi”. Häntä pidetään Jean Lannesin ja André Massénan ohella yhtenä Napoleonin parhaista marsalkoista.


title: Louis-Nicolas Davout

text: Davout syntyi Annouxin kaupungissa Yonnen maakunnassa vuonna 1770. Hänen isänsä Jean-François d’Avout (1739–1779) ja äitinsä Adélaïde Minard de Velars (1741–1810) olivat menneet naimisiin vuonna 1768, ja he kuuluivat kumpikin aatelissukuun. Hän liittyi Ranskan armeijaan aliluutnanttina vuonna 1788. Kun Ranskan vallankumous syttyi, hän omaksui sen periaatteet. Hän oli vapaaehtoiskomppanian päällikkö vuoden 1792 sotaretkellä. Hän oli juuri päässyt prikaatin kenraaliksi, kun hänet siirrettiin syrjään aatelistaustansa takia. Hän osallistui kuitenkin Reinin sotaretkeen 1794–1797 ja seurasi Louis Desaixia Napoleonin sotaretkelle Egyptiin.


title: Louis-Nicolas Davout

text:
Hänen palattuaan Napoleonin kanssa Ranskaan 1799 Napoleon teki samana vuonna vallankaappauksen. Vuonna 1800 Davout osallistui Marengon taisteluun, tällä kertaa Napoleonin komennossa. Napoleon huomasi Davoutin taidot ja tekikin tästä divisoonan kenraalin hyvin pian Marengon jälkeen. Vuonna 1801 Napoleon teki Davoutista konsulin kaartin kenraalin (Napoleonista tuli konsuli vuonna 1799, ja keisari vasta 1804). Kun Napoleonista tuli keisari, Davout oli yksi niistä kenraaleista, jotka saivat Ranskan marsalkan arvonimen, ja hänestä tuli Grande Arméen kolmannen armeijakunnan päällikkö, jona hän tekikin suurimmat saavutuksensa.
Austerlitzin taistelussa, nejännen liitokunnan sodassa, kolmas armeijakunta vähensi liittoutuneiden etenemisen haittavaikutuksia. Auerstädtin taistelussa hän löi preussilaisten pääarmeijan. Davoutilla 27 000, ja preussilaisilla 90 000. Davoutin maine kasvoi muun muassa Eylaun ja Friedlandin taisteluissa. Vuonna 1807 Davoutista tuli Tilsitin jälkeen Varsovan herttuakunnan kenraalikuvernööri, ja seuraavana vuonna Auerstädin herttua. Sodassa 1809 Davout oli mukana Eckmühlin ja Wagramissa, missä hän hankki paljon kunnioitusta ja mainetta. Tämän sodan jälkeen hänestä tuli Eckmühlin prinssi.


title: Louis-Nicolas Davout

text: Hän auttoi Napoleonia kokoamaan suuren Grande Arméen Venäjän sotaretkelle 1812. Venäjällä Davout komensi ensimmäistä armeijakuntaa, vahvuudeltaan yli 70 000 miestä. Davout voittin Venäläiset Mogiljovissä, ennen kuin hänen joukkonsa liittyivät pääarmeijaan. Moskovan vetäytymisen jälkeen, vuonna 1813, hän johti Hampurin alueen puolustusta, mistä seurasi pitkä Hampurin piiritys. Hän selvisi vain luovuttamalla ja asettumalla kuningas Ludvig XVIII:n alaisuuteen, joka oli noussut valtaistuimelle, kun Napoleon oli syrjäytetty huhtikuussa 1814.


title: Louis-Nicolas Davout

text: Hänen uskollisuutensa Napoleonille oli kuitenkin täydellinen, ja sen lisäksi hän ei pitänyt Bourbonien suvun hallinnosta, ja kun Napoleon palasi maanpaosta Elbalta, hän liittyi välittömästi tämän joukkoihin. Hän oli tavallan Napoleonin satapäiväisen keisarikunnan sotaministeri, ja hän organisoi Ranskan armeijan uudestaan. Napoleon käski Davoutin pysyä Pariisissa, ja Napoleonille tappiollisen Waterloon taistelun jälkeen, kun liittoutuneet viimein olivat lyöneet Napoleonin, Davout yritti turhaan puolustaa Pariisia hyökkäyksiltä. Kun Pariisi oli vallattu, Davout luopui kaikista hänelle suoduista arvonimistä. Davoutilla oli hyvä onni, sillä toisin kuin esimerkiksi Michel Ney ja Joachim Murat, häntä ei teloitettu. Kun sota oli loppunut saivat Bourbonit suostuteltua näivettyneen Davoutin monarkian palvelukseen. Vuonna 1817 Davoutin arvonimet palautettiin.


title: Carina Räihä

text:
Carina Räihä (s. 1967) on suomalainen vuorikiipeilijä. Hän saavutti ensimmäisenä suomalaisena naisena Mount Everestin huipun 17. toukokuuta 2010. Matkan hän oli aloittanut huhtikuun alussa.
Räihä jätti työuransa pankissa vuonna 2009 voidakseen keskittyä Mount Everestin valloittamiseen. Hän oli harrastanut vuorikiipeilyä yli kymmenen vuotta Mount Everestin valloitettuaan.


title: Carina Räihä

text: Räihän elämänmuutoksesta ja Mount Everestin valloituksesta kertova kirja "Huipulta huipulle – Elämänmuutos ja Everest" ilmestyi lokakuussa 2010 Tammen kustantamana.


title: Vapaan koulutuksen tukisäätiö

text: Vapaan koulutuksen tukisäätiö (VKTS) oli Suomessa vuosina 1973–1991 toiminut elinkeinoelämän rahoittama säätiö. 1970-luvulla sen päämääränä oli vasemmistolaisen koulutuspolitiikan vastustaminen. Vasemmistoaallon taituttua säätiöllä oli käytössään tehokas ja kouliintunut organisaatio, ja se ryhtyi ajamaan 1980-luvulla omien taustaryhmiensä koulutuspoliittisia tavoitteita.


title: Vapaan koulutuksen tukisäätiö

text: Säätiö syntyi 1970-luvulla toteutuneen peruskoulu-uudistuksen myötä, jota poliittinen oikeisto vastusti. Oikeisto halusi säätiön kautta vastustaa koulutuspolitiikan vasemmistolaisina pitämiään päämääriä, kuten kansalaisaktiivisuuteen kasvattamista ja peruskoulun politisoitumista. Oikeiston tavoitteena oli alun alkaen ollut yksityiskoulujen ja tasokokeiden lisääminen. Vuonna 1973 syntynyttä säätiötä alkoivat tukea pääasiassa Elinkeinoelämän valtuuskunta (EVA) ja Suomen teollisuuden keskusliitto (STK).


title: Vapaan koulutuksen tukisäätiö

text: Vapaan koulutuksen tukisäätiön keskeisimpiä tavoitteita olivat uusien kouluneuvostojen lakkauttaminen, yhteiskuntatiedon opetuksen vähentäminen ja peruskoulutuksen huomion siirtäminen kansalaiskasvatuksesta elinkeinoelämälle hyödyllisten aineiden eli niin sanottujen tieto- ja taitoaineiden opetukseen. Kouludemokratia oli säätiön mielestä yksiselitteisesti haitallista. Säätiössä sovittiin, että sen toiminnasta ei puhuta ulkopuolisille. Tämä mahdollisti sen, että mukaan pyydetyt poliitikot ja virkamiehet uskalsivat tulla mukaan toimintaan ilman paljastumisen vaaraa.


title: Vapaan koulutuksen tukisäätiö

text: Säätiön merkitys koulutuspolitiikassa alkoi kasvaa 1980-luvulla, ja se saikin tavoitteitaan läpi useissa tuntijakouudistuksissa. Yhteiskuntatiedon opetus myöhäistettiin peruskoulun yhdeksänteen luokkaan ja kouluneuvostot lakkautettiin. Tulosvastuu-ajattelumallia haluttiin soveltaa myös peruskoulussa.


title: Vapaan koulutuksen tukisäätiö

text: Säätiö nousi julkisuuteen vuonna 2010, kun Helsingin Sanomat uutisoi muun muassa Jyväskylän kokoomuslaisen kaupunginjohtajan Markku Anderssonin keränneen säätiölle tietoja opettajien poliittisesta suuntautumisesta. Myös keskustalaisen ministeri Mauri Pekkarisen kerrotaan toimineen säätiössä. Säätiön ydinryhmään kuului SUPO:n tutkimusten mukaan myös entinen eduskunnan puhemies Riitta Uosukainen (kok) sekä presidenttiehdokas Elisabeth Rehn (rkp). Dosentti Jari Leskisen tutkimuksen mukaan säätiö loi Suomen opetushallinnon sisään oman salaisen tiedusteluorganisaationsa ja luotetut virkamiehet toimittivat säätiölle sekä julkisia että salaisia tietoja omalta hallinnonalaltaan. Säätiö keräsi myös ”mustaa listaa” opettajien poliittisista mielipiteistä.


title: Paavo V. Suominen

text: Paavo Viljo Mikael Suominen (s. 12. helmikuuta 1920 Hanko) on suomalainen vuorineuvos ja kylmälaitteita valmistaneen Huurre Oy:n perustaja ja entinen toimitusjohtaja.


title: Paavo V. Suominen

text: Suomisen vanhemmat olivat talonomistaja Mikko Suominen ja Maria Suomies. Suomisen isä teki itsemurhan jouduttuaan petetyksi talokaupoissa ja äiti elätti sitten perheen torikaupalla ja talosta saaduilla vuokratuloilla. Paavo Suominen sairasti lapsena selkärankatuberkuloosia ja hän joutui olemaan vuoteeseen sidottuna neljän vuoden ajan. Suomisen koulunkäynti jäi kansakouluun mutta Hangossa asuneena hän oppi myös ruotsin kielen.


title: Paavo V. Suominen

text: Suominen aloitti työuransa kaideviilarina ja sen jälkeen hän toimi kylmälaiteasentajana sekä jatkosodan vuosina ammustarkastajana ja työnjohtajana. Sodan jälkeen Suominen oli työkalupiirtäjänä "Suomen Ase ja Työkalu Oy":ssä 1944–1945 ja Valmet Oy:n lentokonetehtaalla 1945–1948. Suominen suoritti keskikoulun itseopiskeluna työn ohella 1941 ja hän valmistui koneteknikoksi Tampereen teknillisestä koulusta 1944 sekä jäähdytyskoneteknikoksi 1948 ja jäähdytyskoneinsinööriksi 1953. Vuonna 1961 Suominen opiskeli jäähdytystekniikkaa ASLA-stipendiaattina Yhdysvalloissa.


title: Paavo V. Suominen

text: Suominen perusti oman jäähdytyskoneiden huoltoliikkeensä 1946 Tampereelle ja hän hoiti sitä aluksi sivutoimisesti. Vuonna 1948 "Huurre Oy":n nimellä toiminut yritys alkoi valmistaa myös jäähdytyskalusteita myymälöitä varten. Yritys siirtyi toiminnan laajentuessa 1960-luvun alussa Ylöjärvelle. Huurre kasvoi nopeasti kun kylmälaitteiden kysyntä lisääntyi nopeasti kotimaassa ja lisäksi se sai myös tilauksia Neuvostoliitosta. 1980-luvulla Huurre Oy oli jo maailman suurin teollisuuden ja kaupan kylmävarastojen valmistaja jolla oli tytäryhtiöitä kuudessa eri maassa. Paavo V. Suominen luopui 1986 toimitusjohtajan tehtävistä ja seuraajaksi tuli hänen vävynsä Ari Tolppanen. Suominen jäi kuitenkin yhtiön johtokunnan puheenjohtajaksi.


title: Paavo V. Suominen

text: 1990-luvun alussa Huurre Oy joutui kiristyneen kilpailun, nopean laajentumisen ja vuosikymmenen alussa iskeneen laman vuoksi vaikeuksiin. Yhtiötä rahoittanut Kansallis-Osake-Pankki otti sen 1992 hallintaansa ja vuonna 1994 pankki liitti yhtiön osaksi uutta "Suomen Kylmäteollisuus Oy"-nimistä yritystä. Uudessa yhtiössä Suomisen perheellä oli vain vähemmistöosakkuus ja todellinen määräysvalta oli Kansallis-Osake-Pankilla. Vuonna 1998 Huurre Oy myytiin englantilaisille sijoittajille. Paavo V. Suominen ei hyväksynyt pankin toimintaa ja hän julkaisi vuonna 2000 asiasta omakustanteena pamfletin nimeltä "Huurteen ryöstö: karu kertomus siitä, kuinka pankki kaappasi haltuunsa menestyneen yrittäjän elämäntyön, maailman toiseksi suurimman kylmäalan high-tech-yrityksen, Huurre Oy:n".


title: Paavo V. Suominen

text: Paavo V. Suominen perusti 1986 Suomen Jäähdytystekniikan Museon Ylöjärvelle ja vuonna 2006 hän rakennutti Ylöjärvelle Pyhän Mikaelin kappelin. Hän vaikutti myös siihen että Tampereen teknilliseen korkeakouluun perustettiin jäähdytystekniikan professuuri. Suominen sai teollisuusneuvoksen arvon 1973 ja vuorineuvoksen arvon 1984.


title: Paavo V. Suominen

text: Paavo V. Suominen oli Perussuomalaisten ehdokkaana Tampereella vuoden 2012 kunnallisvaaleissa, joissa hän nousi puolueen ensimmäiseksi varavaltuutetuksi saatuaan 179 ääntä. Helsingin Sanomien artikkelin mukaan hän on myös vapaamuurari.


title: Paavo V. Suominen

text: Suominen pyrki eduskuntaan vuoden 2015 vaaleissa Pirkanmaan sitoutumattomien listalta. 95-vuotiaana ehdokkaana Suomisen on arveltu olevan historian vanhin eduskuntaan pyrkinyt henkilö. Hän sai 92 ääntä eikä tullut valituksi.


title: XL (XML-pohjainen ohjelmointikieli)

text: XL on XML-pohjainen web-palveluihin suunnattu ohjelmointikieli, jonka kehityksen aloittivat Daniela Florescu (XQRL Inc.), Andreas Grünhagen ja Donald Kossmann (ETH Zürich) vuonna 2001. Se tukee W3C:n standardeja. XL käyttää XQuery:a kyselykielenä, SOAP:ia palveluiden väliseen kommunikointiin ja WSDL:ää käyttöliittymien määrittelyyn.


title: Ranskan avoin tennisturnaus 2010

text: Vuoden 2010 Ranskan avoin tennisturnaus pelattiin 23. toukokuuta – 6. kesäkuuta 2010 Pariisissa. Miesten kaksinpelin voitti Rafael Nadal häviämättä koko turnauksessa erääkään, ja naisten kaksinpelin ykkönen oli Francesca Schiavone. Puolustava mestari miesten sarjassa oli maailmanlistan ykköspelaaja Roger Federer. Naisten mestaruutta puolusti Svetlana Kuznetsova.


title: Ranskan avoin tennisturnaus 2010

text: Huippupelaajista turnauksesta jäivät pois seuraavat pelaajat: Juan Martín del Potro, Nikolai Davydenko, Radek Štěpánek, Tommy Haas, Gilles Simon, Ivo Karlović ja Kim Clijsters.


title: XQuery

text: XQuery on W3C:ssä kehitetty funktionaalinen kyselykieli, jota käytetään esimerkiksi XL:ssa. XQuery on tarkoitettu XML-datan käsittelyyn. XQueryn ensimmäinen versio lisättiin W3C:n suosituksiin 23. tammikuuta 2007.


title: Regina Coeli

text: Regina Coeli eli Taivaan kuningatar on yksi Marian, Jeesuksen äidin, kunnianimistä ja perinteinen kristillinen hetkipalveluksen rukous, usein laulettava rukous. Vaikka rukouksen kirjoittajaa ei tunneta, tiedetään kuitenkin rukouksen olleen käytössä jo 1200-luvulla. Monet uskovat rukouksen kirjoittajan olevan paavi Gregorius Suuri.


title: Regina Coeli

text: Taivaan kuningatar -rukousta lausutaan tai lauletaan yleensä vain pääsiäisen aikaan eli aikaan pääsiäissunnuntaista helluntaihin. Euroopassa on perinteenä rukoilla pääsiäisen aikaan klo 12.00 Angeluksen sijaan.


title: Regina Coeli

text:
Regina Coeli rukous on innoittanut useita säveltäjiä, kuten Mozartin säveltämään useita sävelmiä, mutta perinteisessä rukoushetkessä on gregoriaarinen sävel.
E/ "Regina caeli, laetare, alleluia."


title: Regina Coeli

text: K/ Quia quem meruisti portare, alleluia,


title: Regina Coeli

text: E/ Resurrexit, sicut dixit, alleluia.


title: Regina Coeli

text: K/ Ora pro nobis Deum, alleluia.


title: Regina Coeli

text: "E/ Gaude et laetare, Virgo Maria, alleluia."


title: Regina Coeli

text: K/ Quia surrexit Dominus vere, alleluia.


title: Regina Coeli

text: E/ Oremus:


title: Regina Coeli

text:
Deus, qui per resurrectionem Filii tui
Domini nostri Iesu Christi mundum laetificare dignatus es:
praesta, quaesumus, ut per eius Genetricem Virginem Mariam
perpetuae capiamus gaudia vitae. Per eundem Christum, Dominum nostrum.


title: Regina Coeli

text: K/ Amen.


title: Another Green World

text: Another Green World on (Brian) kolmas Enon omalla nimellään julkaisema studioalbumi vuodelta 1975. Levyn on julkaissut Island Records tunnuksella ILPS 9351, ja sen ovat tuottaneen Brian Eno ja Rhett Davies yhtiölle nimeltä E. G. Records Ltd. Levy on nauhoitettu Islandin studioilla heinä-elokuussa 1975 Daviesin toimiessa äänittäjänä. Hänellä olivat apuna Guy Bidmead, Bari Sage ja Robert Ash.


title: Another Green World

text: Brian Enon lisäksi levyllä soittavat muusikot Phil Collins (Charisma Records), Percy Jones, Paul Rudolph, Rod Melvin, John Cale, Robert Fripp ja Brian Turrington.


title: Another Green World

text: Kiitoksissa on mainittu myös Bill Kelsey, Peter Schmidt, Ian MacDonald, Pete Townshend, Phil Manzanera, Robert Wyatt ja Carol McNicoll.


title: Another Green World

text: Albumin kansikuva on yksityiskohta Tom Phillipsin teoksesta "After Raphael". Takakannen valokuvan on ottanut Ritva Saarikko.Toisin kuin yleensä alkuperäisen LP:n kappaleet oli numeroitu juoksevalla numerolla kuten yllä. A-puoli päättyi nimikappaleeseen.


title: Another Green World

text: Kaikki kappaleet ovat Brian Enon tekemiä, ja ne on julkaissut E.G. Music Ltd vuonna 1975.


title: Another Green World

text: Sky Saw


title: Another Green World

text: Over Fire Island


title: Another Green World

text: St. Elmo's Fire


title: Another Green World

text: In Dark Trees


title: Another Green World

text: The Big Ship


title: Another Green World

text: I'll Come Running


title: Another Green World

text: Another Green World


title: Another Green World

text: Sombre Reptiles


title: Another Green World

text: Little Fishes


title: Another Green World

text: Golden Hours


title: Another Green World

text: Becalmed


title: Another Green World

text: Zawinul / Lava


title: Another Green World

text: Everything Merges With The Night


title: Another Green World

text: Spirits Drifting


title: Pallohonka

text: Pallohonka oli espoolainen jalkapallojoukkue, joka pelasi parhaimmillaan Suomen miesten kolmanneksi korkeimmalla sarjatasolla Kakkosessa. Joukkue kuului FC Hongan organisaatioon, ja sillä oli farmisopimus Hongan Veikkausliiga-joukkueen kanssa.


title: Pallohonka

text: Joukkuetta valmensi muun muassa omalla pelaajaurallaan myös Hongassa Veikkausliigaa pelannut Vesa Vasara. Ensimmäisellä kaudellaan 2009 Kakkosen B-lohkossa Pallohonka sijoittui kuudenneksi. Kotiotteluitaan joukkue pelasi Tapiolan urheilupuistossa ja Otaniemen urheilukeskuksessa.


title: Pallohonka

text: Joukkueen toiminnasta vastaa 13. helmikuuta 2009 rekisteröity Pallohonka Juniorit ry, joka perustettiin FC Hongan silloisen reservijoukkueen noustua Kakkoseen. Pallohonka Junioreiden alaisuudessa on pelannut myös Hongan juniorijoukkueita.


title: XSQL

text: XSQL (yhdistelmä sanoista eXtensible Markup Language ja Structured Query Language) on XML:n ja SQL:n yhdistelmä, joka tarjoaa kieli- ja tietokantariippumattomia keinoja käsitellä SQL-kyselyitä ja niiden tuloksia. XSQL:lle on oma DTD-määritelmä (Document Type Definition). XSQL-projektin tavoitteena on, että Perl-moduuli "XML::Generator::DBI" kykenisi käsittelemään XSQL:ää tulevaisuudessa. XSQL kehitetään Debian Gnu:lle ja Linux:lle.


title: We Could Be the Same

text: "We Could Be the Same" on turkkilaisen maNga-yhtyeen kappale. Se esitettiin Eurovision laulukilpailussa vuonna 2010. Kappale sijoittui toiseksi 170 pisteellä.


title: The Beginning (Traen albumi)

text: The Beginning on Traen viides albumi, joka ilmestyi 14. lokakuuta 2008. Screwed & Chopped versio ilmestyi 10. helmikuuta 2009.


title: Mikko Katila

text: Mikko Katila (4. lokakuuta 1863 Seinäjoki – 30. heinäkuuta 1924 Savitaipale) oli suomalainen pappi ja runoilija.


title: Mikko Katila

text: Katilan vanhemmat olivat maanviljelijä Kustaa Arvid Katila (ent. Logren) ja Justiina Absalomintytär Katila. Hän pääsi ylioppilaaksi 1891 Vaasan yksityislyseosta, ja hänet vihittiin papiksi 1897. Katila toimi 1897 ja 1898 Oulun tuomiokirkkoseurakunnan vt. kappalaisena, 1899–1902 Naantalin sijaiskirkkoherrana ja 1907–1924 Savitaipaleen kappalaisena.


title: Mikko Katila

text: Katilan kirjoittamia runoja julkaistiin muun muassa Hengellisessä kuukausilehdessä. Katila on kirjoittanut sanat Siionin virsiin 137, 173 ja 244.


title: USS Mississippi (BB-41)

text: USS Mississippi (runkonumerot BB-42 ja AG-128) oli Yhdysvaltain laivaston New Mexico -luokan taistelulaiva, joka palveli maailmansotien välillä sekä toisessa maailmansodassa.


title: USS Mississippi (BB-41)

text: "USS Mississippi" otettiin palvelukseen loppuvuodesta 1917. Miehistön peruskoulutuksen päätyttyä alus lähti maaliskuussa 1918 Kuuban vesille jatkokoulutusta varten. Alus siirrettiin 19. heinäkuuta 1919 länsirannikolle, jossa se sijoitettiin San Pedron tukikohtaan 4. taistelulaivaviirikköön.


title: USS Mississippi (BB-41)

text: Aluksen tykkitornissa 2 tapahtui 12. kesäkuuta 1924 räjähdysonnettomuus, jossa sai surmansa 48 miehistönjäsentä. Alus lähti huhtikuussa 1925 Havaijille, josta se jatkoi matkaansa Australiaan palaten kotivesille 26. syyskuuta. Alus siirrettiin 30. maaliskuuta 1931 modernisoitavaksi Norfolkin laivastotukikohdan telakalle Virginiassa.


title: USS Mississippi (BB-41)

text: Modernisoitaessa aluksen kansirakenteet uusittiin, aseistus uusittiin ja suojausta parannettiin. Työt saatiin päätökseen 31. elokuuta 1933 ja alus palasi lokakuussa San Pedroon liittyen 3. taistelulaivaviirikköön. Alus viipyi Yhdysvaltain länsirannikolla, kunnes se palasi 16. kesäkuuta 1941 Norfolkiin aloittaakseen palveluksen Atlantilla.


title: USS Mississippi (BB-41)

text: Alus suojasi saattueita Islannin ja Yhdysvaltain välillä. Japanilaisten hyökättyä Pearl Harboriin "USS Mississippi" liittyi Tyynenmeren laivastoon, sijoitettuna pääasiassa länsirannikon satamiin.


title: USS Mississippi (BB-41)

text: Alus otti 1943 osaa Kiskan, Aleuttien ja Gilbertin saarten maihinnousuihin. Viimeksi mainitun operaation aikana aluksella tapahtui 29. marraskuuta tykkitornissa räjähdys, ja 43 miehistönjäsentä sai surmansa. Korjauksien jälkeen alus osallistui Kwajaleinin valtaukseen helmikuussa 1944 sekä japanilaisten hallussa olevien saarien tulittamiseen helmi-maaliskuussa.


title: USS Mississippi (BB-41)

text: Alus liitettiin Peleliun ja Leyten taisteluosastoihin ja se osallistui Surigaon salmen taisteluun Filippiineillä. Alus antoi tulitukea Lingayenin maihinnousussa tammikuussa 1945 sekä Okinawan valtauksessa maaliskuusta kesäkuuhun. Alukseen osui kummassakin viimeksi mainitussa operaatiossa kamikaze.


title: USS Mississippi (BB-41)

text: "USS Mississippi" oli 2. syyskuuta 1945 Tokionlahdella Japanin antautuessa, minkä jälkeen alus palasi Yhdysvaltoihin.


title: USS Mississippi (BB-41)

text: Alus muutettiin 1946 tykistökoululaivaksi sekä asejärjestelmien kehitysalustaksi, minkä vuoksi sen runkonumero vaihdettiin AGS-128:ksi. Alukselle asennettiin lukuisia uusia ja vanhoja asejärjestelmiä sekä erilaista elektroniikkaa sen palvellessa Atlantin aseidenkehitysyksikössä. Aluksella muun muassa testattiin 1950-luvun puolessavälissä laivaston ensimmäistä ilmatorjuntaohjusta RIM-2 Terrieriä.


title: USS Mississippi (BB-41)

text: Alus poistettiin palveluksesta syyskuussa 1956 ja myytiin romutettavaksi marraskuussa.


title: USS Idaho (BB-42)

text: USS Idaho (BB-42) oli Yhdysvaltain laivaston New Mexico -luokan taistelulaiva, joka palveli toisessa maailmansodassa, ja neljäs laivaston alus, joka on nimetty 43. osavaltion mukaan.


title: USS Idaho (BB-42)

text: Alus otettiin palvelukseen 24. maaliskuuta 1919, jonka jälkeen se oli koulutettavana Guantanamo Bayn tukikohdassa Kuubassa. Koulutuksen päätyttyä alus palasi pohjoiseen. Alus teki kesäkuussa ja heinäkuussa laivastovierailut Rio de Janeiroon ennen syyskuista liittymistään Tyynenmeren laivastoon.


title: USS Idaho (BB-42)

text: Aluksen kotisatamana oli San Pedro ja se oli liitettynä 4. Taistelulaivaviirikköön. Alus purjehti 15. huhtikuuta – 24. syyskuuta 1925 Havaijin, Samoan, Australian ja Uuden Seelannin vesillä. Alus liitettiin heinäkuussa 1931 1. Taistelulaivaviirikköön, kunnes se lähti 7. syyskuuta Norfolkin laivastontelakalle modernisoitavaksi. Alus oli modernisoinnin ajan nimellisesti liitettynä 2. Taistelulaivaviirikköön.


title: USS Idaho (BB-42)

text: "USS Idaho" palasi palvelukseen 9. lokakuuta 1934. Koeajojen ja kouluttautumisen jälkeen alus palasi 17. huhtikuuta 1935 San Pedroon 3. Taistelulaivaviirikköön, kunnes alus siirtyi 1. huhtikuuta 1940 Pearl Harboriin Havaijille. Alus oli vuodesta 1936 alkaen viirikkönsä lippulaiva. Euroopan tilanteen heikko tilanne 1941 pakotti aluksen siirtymään viirikkönsä mukana Atlantille, jossa viirikkö aloitti koskemattomuuden valvonnan.


title: USS Idaho (BB-42)

text: Alus lähti 6. kesäkuuta 1941 Pearl Harborista Hampton Roadiin ja se partioi heinäkuusta alkaen keskisellä Pohjois-Atlantilla suojanaan hävittäjät "USS Morris" ja "USS Simms". Aluksen ollessa syyskuussa Task Force 15:ssä yhdessä kahden raskaan risteilijän ja viidentoista hävittäjän kanssa se suojasi joukkojenkuljetussaattueita Islantiin, minkä jälkeen alus oli jonkin aikaa sijoitettuna Hvalfjordissa ennen paluutaan lokakuun alussa Argentian lahteen.


title: USS Idaho (BB-42)

text: Alus palasi vielä kerran marraskuun alkupuolella Hvalfjordiin Islantiin TG1.3:n mukana, kun oletettiin Saksan laivaston taistelulaiva "Tirpitzin" olevan merellä. Japanin laivaston hyökätessä Pearl Harboriin "USS Idaho" oli edelleen Islannissa, mutta se aloitti kaksi päivää myöhemmin paluumatkansa Yhdysvaltoihin. Alus saapui San Franciscoon 31. tammikuuta 1942.


title: USS Idaho (BB-42)

text: "USS Idaho" palveli vuoden lopun Yhdysvaltain länsirannikolla koulutuksessa sekä meriliikenteen valvontatehtävissä rannikon ja Pearl Harborin välillä. Alus liitettiin kesäkuussa uudelleen muodostettuun Task Force 1:een.


title: USS Idaho (BB-42)

text: Alus oli 14. lokakuuta – 28. joulukuuta huollettavana Puget Soundin laivastontelakalla. Koeajojen ja koulutuksen jälkeen alus palasi laivastopalvelukseen.


title: USS Idaho (BB-42)

text: Vuoden 1943 alun sen sijoituspaikkana oli Kalifornia valmistautuen Aleuttien taisteluihin. "USS Idaho" lähti 7. huhtikuuta Cold Bayhin Alaskaan osallistuakseen Aleuttien taisteluihin osana TG51.1:tä. Alus tulitti Attua 11. toukokuuta alkaen. Kiskan edustalla "USS Idaho" ja "USS Mississippi" sekä niiden tukena olleet risteilijät ja hävittäjät kävivät 27. heinäkuuta suuren tykistötaistelun. Tulituksen aiheutti tutkavirhe, jonka seurauksena harhamaaliin ammuttiin yli 500 kappaletta 14 tuuman ja saman verran 8 tuuman kranaatteja. Varsinaisessa maihinnousussa Kiskalle "USS Idaho" kuului 2.–15. elokuuta TG16.17:ään.


title: USS Idaho (BB-42)

text: "USS Idaho" palasi 7. syyskuuta San Franciscoon, jossa se aloitti kouluttautumisen Gilbertin saarten taisteluita varten. Alus lähti Pearl Harboriin liittyäkseen TG52.2:een eli Makin saarten tulitukiryhmään. Alus lähti 10. marraskuuta Pearl Harborista maihinnousulaivaston mukana ja se saapui Makinin edustalle 20. marraskuuta aloittaen tulituksen, joka jatkui aina 5. joulukuuta saakka. Alus lähti samana päivänä paluumatkalle Pearl Harboriin.


title: USS Idaho (BB-42)

text: Alus liitettiin 1944 Marshall-saarten maihinnousun tulitukiosastoon TG52.8. Se avasi tulen Kwajaleinille 31. tammikuuta, missä se pysyi aina 5. helmikuuta saakka. Alus tulitti tämän jälkeen harhautukseksi Kaviengia Uudella Irlannilla 20. huhtikuuta, mistä se palasi Uusille Hebrideille ja edelleen Australiaan. Alus palasi Kwajaleinille saattuetukialusryhmän mukana 8. kesäkuuta valmistautuen Saipanin maihinnousuun.


title: USS Idaho (BB-42)

text: "USS Idaho" lähti Mariaaneille TG52.10:n mukana osallistuen tulivalmisteluun 14. kesäkuuta sekä maihinnousuun seuraavana päivänä. Alus lähti Guamille, jonka jälkeen se makasi ankkurissa Eniwetokilla 28. kesäkuuta – 9. heinäkuuta ennen 12. heinäkuuta aloitettua Guamin tulivalmistelua, joka kesti kuun loppuun. Alus palasi 2. elokuuta Eniwetokille.


title: USS Idaho (BB-42)

text: Aluksen seuraava operaatio oli Peleliun tulivalmistelu 12.–24. syyskuuta, jonka jälkeen se matkasi kotimaahan huollettavaksi. Alus saapui 22. lokakuuta Bremertoniin, josta se siirrettiin Puget Soundin laivastontelakalle.


title: USS Idaho (BB-42)

text:
"USS Idaho" palasi palvelukseen 1. tammikuuta 1945. Alus lähti 20. tammikuuta San Diegoon ennen siirtymistään Pearl Harboriin ja edelleen Mariaaneille. Se osallistui Mariaaneille 14. helmikuuta saavuttuaan Iwo Jiman valtaukseen (TF54), jonka tulivalmistelu aloitettiin 16. helmikuuta. Alus pysyi alueella 7. maaliskuuta asti, kunnes se lähti Ulithiin valmistautumaan Okinawan taisteluihin.
Alus liitettiin 21. maaliskuuta maihinnousun tulitukiosastossa TG54.4:ään. Aluksen piti aloitta tulivalmistelu 26. maaliskuuta ja jatkaa maajoukkojen tukemista aina 20. huhtikuuta saakka. Kamikaze osui aluksen viereen 12. maaliskuuta, joka aiheutti lievän vuodon. Alus siirtyi Guamille korjattavaksi palaten Okinawalle 22. toukokuuta, jossa se pysyi aina 20. kesäkuuta tapahtuneeseen Leytelle lähtöönsä saakka.


title: USS Idaho (BB-42)

text: Alus ei tämän jälkeen enää osallistunut taistelutoimiin, mutta se saapui 27. elokuuta Tokion lahdella ja oli siellä edelleen Japanin antautuessa. Alus lähti 6. syyskuuta kotimaahan ja se saapui Norfolkin laivastontelakalle 16. lokakuuta. Alus poistettiin palveluksesta 3. heinäkuuta 1946 ja se riisuttiin varusteista 16. syyskuuta.


title: USS Idaho (BB-42)

text: "USS Idaho" myytiin romutettavaksi 24. marraskuuta 1947 Lipsett Inc.:lle. Alus saapui 12. joulukuuta Newarkiin romutettavaksi.


title: USS Wichita

text: USS Wichita (runkonumero CA-45) oli Yhdysvaltain laivaston vuonna 1939 palvelukseenotettu raskas risteilijä, joka palveli toisessa maailmansodassa. Alus oli luokkansa ainoa. Se suojasi sodan aikana Jäämeren saattueita sekä Pohjois-Afrikan maihinnousua. Alus palveli 1943-45 Tyynellä valtamerellä sekä sodan päätyttyä Japanin miehitysjoukoissa, kunnes se siirrettiin 3. helmikuuta 1947 reserviin. Se myytiin romutettavaksi 1. maaliskuuta 1959.


title: USS Wichita

text: 1930 allekirjoitettu Lontoon laivastosopimus keskeytti Yhdysvaltain laivaston raskaiden risteilijöiden hankinnat. Sopimus mahdollisti ainoastaan yhden raskaan risteilijän "USS Vincennesin" töiden aloittamisen 1934 ja toisen seuraavana vuonna. Samanaikaisesti Brooklyn-luokan keveiden risteilijöiden suunnittelu oli käynnissä ja tuotanto alkamassa, jolloin päätettiin alustyyppiä käyttää uuden raskaan risteilijän suunnittelun pohjana.


title: USS Wichita

text: Alus tilattiin Philadelphian laivastontelakalta ja sen köli laskettiin 28. lokakuuta 1935. Alus laskettiin vesille 16. marraskuuta 1937 ja se otettiin palvelukseen 16. helmikuuta 1939.


title: USS Wichita

text:
Koulutuksen päätyttyä alus liitettiin Atlantin laivueen 17. risteilijäviirikköön, jonka mukana se osallistui puolueettomuuden valvontaan Karibialla. Kesäkuussa 1940 alus aloitti syyskuuhun kestäneen laivastovierailun Etelä-Amerikkaan. Alus osallistui Islannin miehitykseen syksyllä 1941, mutta maaliskuussa 1942 alus siirrettiin Scapa Flow'hun yhteistoimintaan Britannian kuninkaallisen laivaston Kotilaivaston kanssa.
Se osallistui Jäämeren saattueiden suojaamiseen sekä muihin pohjoisilla vesillä toteutettuihin operaatioihin. Marraskuussa alus liitettiin osaksi Pohjois-Afrikan maihinnousua varten koottua laivasto-osastoa.


title: USS Wichita

text: Alus saapui 12. tammikuuta 1946 San Franciscoon, jossa se poistettiin palveluksesta 3. helmikuuta 1947. Aluksen modernisointi ohjusristeilijäksi jätettiin toteuttamatta ja se siirrettiin reserviin. Alus poistettiin alusluettelosta 1. maaliskuuta 1959 ja se myytiin romutettavaksi 14. elokuuta Union Minerals and Alloysille. Alus saapui Panama Cityyn Floridaan romutettavaksi vielä samana vuonna marraskuussa.


title: Erik Karlsson-Ramsdahl

text: Erik Karlsson-Ramsdahl (24. marraskuuta 1875 Ahvenanmaa – 6. maaliskuuta 1923 Maarianhamina) oli suomalainen ruotsin kielellä kirjoittanut runoilija. Hän käytti myös nimimerkkiä "Harald Winge".


title: Erik Karlsson-Ramsdahl

text: Karlsson-Ramsdahl oli Saltvikistä kotoisin ollut kalastaja ja maanviljelijä. Hänne esikoisteoksensa "Rannö" (1909) kuvasikin kalastajaelämää Ahvenanmaan saaristossa.


title: Erik Karlsson-Ramsdahl

text: Vuonna 1918 Karlsson-Ramsdahl oli mukana Ruotsin kuninkaan luona käyneessä ahvenanmaalaisten lähetystössä joka toivoi maakunnan liittämistä Ruotsiin.


title: Erik Karlsson-Ramsdahl

text:
Nimellä "Erik Karlsson" :
Nimimerkillä "Harald Winge":


title: Devastator

text: Devastator on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1985 "The Transformers" -animaatiosarjassa.


title: Devastator

text: Devastator on kuuden Constructiconin: Scrapperin, Scavengerin, Hookin, Bonecrusherin, Long Haulin ja Mixmasterin yhdistelmä. Hän teki ensiesiintymisensä sarjan 1. kauden päätösjaksossa, missä Constructiconit olivat saapuneet Maahan Decepticonien lisätueksi.


title: Devastator

text: issa esiintyy Decepticon nimeltä Constructicon Maximus, joka muodostuu viidestä pienemmästä Decepticonista, jotka muistuttavat kovasti Constructiconeja. Ryhmään kuuluvat Steamhammer, Bonecrusher, Diststorm, Sledge ja Wideload.


title: Devastator

text: Elokuvassa "" Devastator on suuri seitsemästä rakennustyökoneesta muodostuva Decepticon. Devastator nähtiin vain ja ainoastaan Egyptissä. Hän muodosti robottikehonsa yhdistämällä seitsemän erillisinä komponentteina toimivaa rakennustyökonetta toisiinsa. Hänellä on suussaan suurikokoinen turbiini, joka imee sisäänsä kaiken tiellään olevan ja sylkee murskattuna ulos selässään olevasta aukosta. Devastator kuoli, kun sotalaiva USS Kidd ampui häntä raidetykillä.


title: Devastator

text: Devastatorin komponentteina toimivat seuraavanlaiset rakennustyökoneet:


title: Devastator

text: "" -pelissä Devastator esiintyi pelkästään Autobottikamppanjan toiseksi viimeisessä tehtävässä pomovastuksena.


title: Symbioottinen vapautusarmeija

text: Symbioottinen vapautusarmeija (engl. "Symbionese Liberation Army", SLA) oli yhdysvaltalainen äärivasemmistolainen kaupunkisissijärjestö, joka toimi vuosien 1973 ja 1975 välillä. Se syyllistyi kahteen murhaan, pankkiryöstöihin sekä muihin väkivaltaisiin rikoksiin.